
Rabvuslusejärgse Euroopa 


moodustamise manifest 


1. PEATÜKK 


Parim kaitse on rünnak! Euroopa vaarub oma jalgadel, 
tema alusmüürid värisevad. Eurokriis on täies hoos. Kuid 
see kriis on üksnes tunnismärk palju sügavamast kriisist. 
Kriisist, millega Euroopa on juba pikka aega maadelnud. 
Eksistentsiaalsest kriisist. Mitme näoga kriisist! Edgar 
Morrin on seda nimetanud ”polükriisiks”, sest sellel on nii 
majanduslik, demograafiline, ökoloogiline, poliitiline kui 
ka institutsionaalne mõõde. Ja seda kõike korraga, ühel ja 
samal ajal... 

Me jääme valguskiirusel alla nn tõusvatele 
majandustele, sest ei suuda tagada piisavat kasvu ja 
innovaatilisust. Samal ajal vananeb Euroopa silmnähtavalt. 
Aga muu maailm nooreneb ning rahvaarv kasvab. 
Fossiilkütustest sõltuvuses oleva majanduse vabastamine 
nõuab hiiglaslikke finantsvahendeid, kuid me pole 
suutelised või õigemini oleme vaevu suutelised end nende 
tekitamiseks mobiliseerima. Ja sestap on nii, et kui meid 
peaks tabama mõni suurem löök, on Euroopa Liit üksnes 
27 tükikesest koosnev poliitiliselt killustunud kontinent, 
kelle vastas seisavad sellised majandusliku ja poliitilise jõu 

keskused nagu seda on Hiina, India, Venemaa, Brasiilia ja 
USA. Lühidalt — Euroopa meenutab üha enam ajaloolist 
monumenti. Marginaliseeruv manner, millel on raskusi uue 
ajastu ja uue maailmaga kohanemisel. Manner, mida suunab 
liigne natsionalism. Manner, mil puudub ambitsioon, millel 
pole aurat ja millel pole sestap ka lootust. 

Tundub, nagu oleks kõiges süüdi Euroopa Liit. Just 
Euroopa Liit tõi meid euro-kriisi. Just Euroopa Liit oma 
kokkuhoiumeetmetega päästis valla majanduslanguse. Just 
Euroopa Liit on vastutav globaliseerumise ohjeldamatuse 
eest. Ja just Euroopa Liit on süüdi, et inimesed võõranduvad 
poliitikast. Kõik see on absurdne! Nonsenss! Hoopis 
liikmesriigid kannavad täit vastutust tänase varingu eest. 
Just nende ebaõnnestumised ja vead viisid eurokriisini. 
Nende järjekindlusetus päästis valla majanduslanguse. 
Nende soovimatus näha on see, mis põhjustab Euroopa 
allakäiku maailmakorralduses, milles me enam olulist rolli 
ei mängi. 

Eales varem pole Euroopa projekt olnud sellise 
surve all. Ealeski varem pole avalikult küsitud, kas Euroopa 
integratsiooniga on üldse mõtet jätkata. Ealeski varem 
pole inimesed nii massiliselt olnud Euroopa kontinendi 
ühendamise vastu. Ealeski varem pole olnud nii vähe 
poliitilisi liidreid, kes täielikult toetaks Euroopa projekti, 
kel oleks resoluutne Euroopa-visioon ja kes oleks kindlalt 
pühendunud oma tiigi ning rahva tulevikule Euroopas. Nad 
on nurka surutud eurokriisi ja Euroopa vanima vastase — 
rahvusriigi — poolt ja paremal juhul kaitsevad üksnes status 

guo säilitamist, juba eksisteeriva, olemasoleva, säilitamist. 
Kuid ainus, mis tänases polükriisis selge on, on asjaolu, et 
status quo ei paku väljapääsu. Meie ees on valik, kas suudame 
hakata asju tõsiselt võtma ning liikuma tõeliselt ühendatud 
föderaalse Euroopa suunas (NB! Mitte tsentraliseeritud 
üliriik!) või jäämegi klammerduma rahvusriikide külge 
ning kaotame pöördumatult igasuguse võimaluse mängida 
mingitki olulist rolli 21. sajandi globaliseerunud maailmas. 


Vaid otserünnak võib meid nüüd päästa. Otserünnak 
kriisi tegeliku põhjustaja vastu — see tähendab rünnakut 
rahvusriikide soovimatuse vastu luua tõeliselt ühendatud 
ja föderaalne Euroopa. Ehk teisisõnu — rahvusriikide 
soovimatuse vastu loovutada rohkem suveräänsust ja 
võimu ühendatud ning föderaalsele Euroopale. Olukord 
Euroopas on selge — Euroopa arengusuuna määrab praegu 
liikmesriikide egoism, mitte Euroopa ühishuvi või Euroopa 
kodanike ja rahvaste ühishuvi. Seni, kuni prevaleerivad 
egoism ja rahvuslikud huvid, on Euroopat võimatu päästa. 
Et anda Euroopale uus impulss, tuleb otsustavalt 
lauda käia Euroopa trump. Euroopa pole eales varem 
pakkunud niipalju jõukust, rahu, õigusi ja väljavaateid. 
Me ei tohi lubada rahvuslikel kaalutlustel neid väljavaateid 
hägustada. Peame andma endale aru, et rünnak on parim 
kaitse. Selline rünnak, mis loob rohkemat ja mitte vähemat 
Euroopat. Valiku ühendatud Euroopa poolt ja rahvusriikide 
pakutava killustatud ning ajast ja arust Euroopa vastu. 
Peame tagasi lükkama kõik liiga aeglased 

reformid. Venitamise jaoks on olukord liiga tõsine. Me 
peame nõudma otsustavat sammu tõeliselt ühendatud ja 
föderaalse Euroopa suunas. Väikesed sammud ei suudaks 
iialgi veenda meie inimesi ega ka mitte turgusid. Vaid 
teistsugune, föderaalne Euroopa oleks veenev. Mitte 
tänane Euroopa, rahvusriikide Euroopa, mis veskikivina 
jala küljes rippudes ei luba juba kolm aastat eurokriisi 
lahendada. Peame muutma fundamentaalselt kõike seda, 
mida muutma peab. Peame pakkuma Euroopa kodanikele 
ja rahvastele uuendatud lootust ja uusi väljavaateid. 


Me peame teadvustama kui tõsine on oht tegelikult. 
Esmajoones ähvardab oht kõiki neid inimesi ja ettevõtteid, 
kes elavad ja tegutsevad 17-s eurotsooni kuuluvas riigis. 
Riikides, mis laias laastus võlgnevad oma jõukuse just 
euroopa ühisraha olemasolule. Ühisrahale, mis on 
kõrvaldanud finantstõkked ja vahetuskurssidest tekkinud 
kahjumid. Kaubandus on Euroopas läbiteinud enneolematu 
kasvu. Kaotame kõik selle, kui euro vääringuna kaob. See 
oleks alles tõeline katastroof. 

Kuidas me küll sellisesse olukorda oleme jõudnud? 
Mis läks valesti? Miks läksid asjad hapuks? Ärgem käigem 
kui kassid ümber palava pudru. Euro algatajad ning 
eurotsooni loojad tegid fataalse vea juba stardipauku 
andes. Nad liitusid ühisraha heade omaduste nimel, kuid 
polnud suutelised liituma kohustustega, mis nende heade 
asjade nimel võtta tuleb ning ei saanud kokkuleppele, 
kuidas koormust jaotada. Kasu seisnes toona ja seisneb 

tänini ühisrahas eneses, madalas inflatsioonis ja madalates 
intressimäärades. Kohustusteks aga on liitumine rangelt 
integreeritud majandus- ja fiskaalpoliitikaga, mis toimiks 
ühtlaselt kõikides eurotsooni riikides. On tore omada 
ühisraha, kuid ilma ühtse ja integreeritud Euroopata pole 
see võimalik. Selles peitubki vastuolu. 

See ongi tänase kriisi põhiolemus: ühisraha on 
vastuolus jätkuva rahvusriikide eksisteerimisega nende 
tänases vormis. Järelikult, peame kas looma Euroopa 
föderaalriigi ja rahvuslusejärgne Euroopa sünnibki, või 
jätkame vanamoodi ja ühisraha kaob olematusse. Mingit 
vahepealset varianti ei ole olemas. Kuid me peame ka 
tajuma, et kui kaob ühisraha, siis on ka Euroopa Liit ise 
hukule määratud. Eurotsoon võrdub kolmveerandiga 
Euroopa rahvuslikust koguproduktist. Kui euro kaob, siis 
kaob ka Liit. Lühidalt, kaalul ongi ei rohkem ega vähem 
kui Euroopa tulevik. 


Hinnakem, mis meid ühendab., mitte seda mis meid eraldab. 
Peame olema teadlikud asjaolust, et homses maailmas 
suudab vaid ühendatud Euroopa mängida olulist rolli. 
Lõppude lõpuks on selge, mis tulevikul meile varuks on. 
Maailm on selgelt enneolematul ühinemiskursil. Viie 
tuhande elava keele ja kultuuriga maailm koosneb praegu 
kõigest kahesajast riigist. Need omakorda moodustavad 
umbes kümmekond majandusvõimu või -liitu. Need 
üksused määravad maailma saatust. 

Just Euroopa riigid andsid esimese impulsi 

globaliseerumiseks, vottes jarkjargult jouga oma kontrolli 
alla kolmveerand maailma ning viies muu maailma eksiteele 
valelubadustega demokraatiast ja seaduse ülimuslikkusest, 
arenedes ise peamiseks kaubanduslikuks ülivõimuks 
maailmas. Ja täpselt sel ajal, mil teised riigid arenevad 
majandusimpeeriumiteks või ühendavad jõud, et saada 
tõelisteks konglomeraatideks, taganevad eurooplased 
aegunud rahvusriigi kontseptsiooni juurde. See on tohutu 
strateegiline viga. Samahästi võiks sooritada enesetapu. 
Sest mõtteviis, et vaid rahvusriik suudab tänases maailmas 
valvata kodanike ning ettevõtete majanduslikke ja 
rahanduslikke huve, on puhas rumalus. Umbes kahekümne 
aasta pärast ei mõjuta maailma asju mitte ükski Euroopa 
riik. Rikkaimate riikide klubi G8 hakkab koosnema 
USAst, Hiinast, Indiast, Jaapanist, Brasiiliast, Venemaast, 
Mehhikost ja Indoneesiast. Mitte ükski Euroopa riik, 
isegi mitte Saksamaa, ei kuulu enam G8sse. Kuid täna on 
ühendatud Euroopa kõige võimsam ja jõukam kontinent 
maailmas ning võiks seda olla ka tulevikus. Isegi Ameerikast 
jõukam, võimsam, kui uued impeeriumid kokku. 

Kuid on ka teine põhjus, miks Euroopa 
ühinemise takkapiitsutamisest loobumine oleks ränk viga: 
majanduslik ja rahanduslik üleilmastumine kulgeb valguse 
kiirusel. Alates 2008.a. rahanduskriisist oleme teadnud, 
et globaliseerumine vajab korralikuks toimimiseks 
poliitilist vastukaalu. Rahvuslikud järelevalveasutused ei 
ole rahvusvahelistele finantskorporatsioonidele piisavad 
vastased. Viimased tegutsevad rahaturgudel valguse kiirusel 

ja hõlmavad kogu maailma. Vaid ühendatud Euroopa 
suudaks mängida olulist rolli globaalse majandusliku ja 
rahandusliku regulatsiooni väljatöötamisel. 

Üksnes majanduslikult ja poliitiliselt ühendatud 
Euroopas on meil võimalus lauale käia oma väärtused ja 
põhimõtted ning meid aktsepteeritaks võrdse partnerina. 
Vastasel korral hakkavad prevaleerima India, Hiina ja 
teiste Aasia uustulnukate huvid. Senini on Põhja-Atlandi 
kogukond tüürinud ülejäänuid - mõnikord hästi, teinekord 
ka halvasti. See aga muutub fundamentaalselt, eriti juhul, 
kui Euroopa ei suuda rääkida ühel häälel. Sellisel juhul ei 
kao mitte ainult Põhja-Atlandi Alianss, vaid mureneb terve 
Euroopa kontinent. Järk-järgult muutume vähetähtsaks 
võimuvektoriks maailmas, mis üha enam kontsentreerub 
Vaikse Ookeani ümber. Lühidalt — vaja on radikaalset 
raputust. Vastasel juhul riskime oma kahetuhandeaastase 
ajaloo kadumisega prügikasti. 


Me peame pilku teravdama. Need, kes esindavad 
rahvuslikku huvi, mis on diametraalselt vastuolus Euroopa 
ja selle kodanike huvidega, teevad vea. Globaliseerumine 
on pöördumatu ja globaliseerunud maailmas saab Euroopa 
kodanike huvisid garanteerida üksnes tugev Euroopa Liit. 
On õige, et üleilmastumine avab rikkalikke võimalusi, 
kuid on ka tõsi, et see võib muuta miljonite inimeste 
elu tragöödiaks. Aga mitte globaliseerumine per se pole 
probleem, probleemiks on meie võimetus seda protsessi 
kontrollida ja ohjata. 

Tuleb korrata, et üleilmastumist pole põhjust 
karta. Selle asemel, et seda vastustada, peame seda hoopis 
mõjutama, juhtima ja arendama ning andma sellele 
ökoloogilise ja poliitilise näo. Lühidalt — majandusliku, 
kaubandusliku ning rahandusliku üleilmastumise kõrvale 
tuleb tekitada sotsiaalne, keskkonnakaitseline ja poliitiline 
üleilmastumine. Talumatu on paradoks, et poliitiliste 
otsuste tegemise kohaks on ikka veel rahvusriigid, samas 
kui majanduslikud ja rahanduslikud protsessid riigipiire ei 
tunne. Seda paradoksi saab kõrvaldada üksnes poliitiliste 
otsuste tegemise suunamisega rahvusvahelisele tasandile, 
tekitades alternatiivse globaliseerumise vormi. 

Selline muutus globaalse valitsusvormi suunas 
ei ole veel homne päev. Me ei saa hoobilt jõuda maailma 
valitsuse sisseseadmiseni, kuid see peab jääma meie ülimaks 
sihiks. On täiesti mõeldav, et vajalikke poliitilisi otsuseid 
tehtaks suurte riikide ja kontinentaalsete liitude globaalses 
võrgustikus. Kas see on G8, G20, ÜRO Julgeolekunõukogu 
või IMF — suured riigid peavad ühendama jõu, et koos 
peamiste piirkondlike organisatsioonidega juhtida selle 
poliitilise raamistiku kirjapanemist, milles globaliseerumine 
peaks toimuma. 

Euroopa Liit suudab olla selle protsessi juht. 
See pole raske. Vastupidi, on väga lihtne kokku sulatada 
nendes organisatsioonides esindatud riikide kohad ja 
anda esindamine üle terve Euroopa Liidu kätte. Seda nii 
ÜRO Julgeolekunõukogus, Maailmapangas kui IMF-s ja 
teistes rahvusvahelistes organisatsioonides. Tõsiasi, et 60 

aastat pärast Euroopa Liidu moodustamist, peaksid seal 
olema üksikud liikmesriigid, nagu näiteks Prantsusmaa ja 
Suurbritannia, kes ei soovi muutust arutadagi, on küllaltki 
haletsusväärne. Mõlemad krampuvad oma möödaniku 
privileegide külge ning ei saa aru, et nad pole enam mingid 
tegijad. See on lühinägelikkuse kramp, mis omakorda 
takistab Euroopa Liidul maailma sündmuste mõjutamisel 
oma suurust ja võimu kasutada. 


Me peame vaatama edasi, mitte tagasi. Mõelgem sellele, 
missugune on maailm kahe- või kolmekümne aasta pärast, 
mitte sellele, mis oli kaks- või kolmkümmend aastat 
tagasi. Maailma elanikkond on võrreldes 1927. aastaga 
kolmekordistunud. Toona oli kaks miljardit inimest, nüüd 
on seitse. 40 aaasta pärast on see arv ilmselt 10 miljardit. 
Kuid samasuguse revolutsioonilise tähtsusega on asjaolu, et 
üle poole inimkonnast elab linnades. Ning see proportsioon 
kasvab selle sajandi lõpuks kolmveerandini. 

Me oleme tunnistajaks enneolematule, kahe teraga 
demograafilisele revolutsioonile. Maailmas pole kunagi 
olnud niipalju inimesi ja nii palju linnaelanikke. Koos kõigi 
nende väljakannatamatute järelmitega, mis ilmnevad vaeste 
ja rikaste olukorra võrdlemisel. Sama kehtib tööhõive 
ja toiduga varustatuse kohta. Hariduse ja tervise kohta. 
Energiavajaduste ja liikumisvõimaluste kohta. Igaühe 
julgeoleku kohta. Kõige kohta, mida me toodame ja 
tarbime. Ka keskkonna- ja kliimamuutuse kohta. Enamik 
probleeme, millega inimesed põrkuvad, on kaasajal 


13 


EUROOPA MANIFEST 


globaalsed. Mida inimesed ja rahvad teevad voi tegemata 
jätavad, sellel on üha suurem mõju tervele planeedile. 
Üksikutel riikidel on üha vähem võimalusi üleilmsete 
probleemide lahendamiseks. Kui nad pole vähemalt 
nii suured kui Hiina, India, Ameerika Ühendriigid või 
Venemaa. Võimud, isegi “impeeriumid”, mis tegelikkuses 
koosnevad paljudest rahvastest. Lühidalt — homses 
maailmas pole üksikutel Euroopa riikidel mingit rolli, seda 
saab etendada vaid Euroopa, Euroopa Liit. Seda muidugi 
juhul, kui meil õnnestub kõikide vankrit ühes suunas 
vedada. Juhul, kui suudame rääkida ühel häälel. 


Kuid kaalul on palju enam. Rohkem Euroopat on 
vajalik mitte üksnes planeedi probleemide edukaks 
lahendamiseks, vaid ka selleks et iga hinna eest säilitada 
meie positsioone maailmas ja kindlustada meie eluviisi, 
isegi kui viimases on palju erinevaid variatsioone. Rohkem 
Euroopat on ainus garantii oma rikkuse säilitamiseks, oma 
ühiskondlike saavutuste ja kultuurilise mitmekesisuse 
säilitamiseks. Tegelikult oleme poliitiliselt riskimas oma 
õiguste kaotamisega, sest pole võimelised tänastele 
väljakutsetele sobivaid vastuseid leidma. Poliitikas viib 
inertsus alati agressioonini. Lühidalt — me kaotame kõik 
meile väärtusliku. 

Paljude meelest on tõde hoopis vastupidine. Nii 
paremal kui vasakul tiival on moes ülistada rahvusriigi 
voorusi. Need inimesed klammerduvad idee külge, 
et rahvusriik suudab kõige rohkem kaitsta sotsiaalse 

ebakindluse ja julgeolekuvaakumi eest. Inimesed kaotavad 
töö, kaotavad sotsiaaltoetused, neid vallandatakse ja 
nad elavad ääremail ühiskondades, mis on maksnud 
globaliseerumise hinda. Kontrastiks ülistatakse siis 
rahvusriiki kui rahu ja jõukuse sadamat. Paigana, mis lisaks 
kasvatusele ja haridusele tagab ka sissetuleku ja sotsiaalse 
kaitse. Selle juurde kuulub ka Euroopa Liidu halvustamine 
ja selle kirjeldamine viienda kolonnina, mille eesmärgiks on 
allutada inimesed majanduskorrale, kus jalgade alla ei jääks 
mingit ühiskondlikku tugipunkti. 

Kuid nad on valinud vale vaenlase. Nende 
kriitika maailma praeguse arengutee suhtes võib olla küll 
mõistetav, kuid nende pakutud lahendused on kaugel 
õigetest lahenditest. Nii nagu rahvusriigid pole suutnud 
takistada töökohtade eksporti, on nad sama võimetud 
kaitsma meie kättevõidetud õigusi homses, üleilmastunud 
maailmas. Me näeme seda ju iga päev. Kreekas, Portugalis 
ja Hispaanias. Ainult Euroopa Liit on võimeline arendama 
strateegiaid = võitlemaks ühiskondliku = dumpinguga, 
kaitsmaks kõigi Euroopa kodanike sotsiaalseid õigusi ja 
võitlemaks vaesusega. Sama kehtib Euroopa Liidu kohta 
suhtes nn “Telliskivide” (BRICS = Brasil, Russia, India, 
China, South Africa) ja teiste arenevate maadega. Üksnes 
Euroopa Liit suudab neid survestada looma keskkonna ja 
ühiskonna kaitseks mehhanisme, mis on eluliselt vajalikud 
selleks, et maailm ei muutuks elamiskõlbmatuks. 

Igaljuhul on absurdne väita nagu suudaksime hoida 
maailmasündmused oma riikide piiride taga. Et suudame 

iga riigi ümber ehitada kaitsva müüri. Sellist müüri ei 
eksisteeri ja teda pole ka võimalik ehitada. Vaid tugev ja 
ühendatud Euroopa, mis üleilmses konkurentsis teistega 
võrdselt osaleb, on võimeline tagama kodanike jõukuse ning 
kontinendi demokraatlike, sotsiaalsete ning kultuuriliste 
saavutuste kaitse. Kokkuvõttes, vaid rahvuslusejärgne 
Euroopa suudab kindlustada, et meie ideaalid “Vabadus, 
võrdsus, vendlus!” jäävad kindlalt ankurdatuks. 

Me ei pea leppima asjade praeguse seisuga. Eurokriis ei osuta 
mingilmääralsellele,et Euroopaühisrahaeurokasutuselevõtt 
oleks olnud viga või et Euroopa Liit on määratud hukule. 
Ärge laske end eksiteele juhatada. See kriis ei ole Euroopa 
ühisrahast kui sellisest. Tõsi on, et raha sünni juures tehti 
oluline, saatuslik konstruktsiooniviga. 1. jaanuaril 2002, 
mil euro ametlikult käibele võeti, olid kasutuselevõtjad 
sellest veast ka hästi teadlikud. Nimelt ei saa euroraha 
olla edukas ilma ühise majandus- ja maksupoliitikata. 
Kuid kuna ei suudetud kokku leppida, kuidas viimast 
organiseerida, veendi ennast, et need poliitikad sünnivad 
iseenesest, euro kasutuselevõtu kaasaandena. See osutus 
tõsiseks valearvestuseks. Kümme aastat hiljem selgub, et 
poliitilise, majandusliku ja fiskaalliidu loomiseks pole mitte 
midagi tehtud. Seetõttu oli ka eurokriis ettenähtav. See oli 
kirjas ka kõigis Euroopa Liitu kirjeldavates käsiraamatutes. 
Võib-olla saavad riigid eksisteerida ilma oma rahata, kuid 
valuuta ei saa eksisteerida riigita. Ilma tugeva ja usutava, 
distsipliini ja solidaarsust kehtestava avaliku võimuta on 
valuuta määratud kaduvikku. 

Kolm aastat pärast eurokriisi puhkemist, kui kriis 
jätkub täie intensiivsusega, usuvad liikmesriigid endiselt, et 
nad saavad hakkama ilma ühisvalitsuseta. Meil on endiselt 
17 valitsust, 17 rahandusministrit, 17 keskpanka ja 17 eraldi 
võlakirjaturgu. Kuid meil pole endiselt Euroopa Valitsust. 
Liikmesriigid mõtlevad endiselt, et nad suudavad pidada 
ühisraha ilma loovutamata suurt osa võimust ja “rahvuslikust 
suveräänsusest” Euroopa institutsioonidele. Nad loodavad 
endiselt, et neil õnnestus pääseda ilma tõeliselt föderaalset 
liitu rajamata. Nad eksivad. Vaid juhul, kui me rajame 
föderaalse liidu, mille keskmes on Euroopa Valitsus, mis 
määratleb majandusliku, eelarvelise ja maksupoliitika ning 
mis on võimeline seda kõikidele eurotsooni liikmetele peale 
suruma, on ühisraha võimalik. Sama selge on ka, et Euroopa 
Liit ise saab säilida vaid juhul, kui selline valitsus põhineb 
tõelisel Euroopa demokraatial, mida tekitatakse laiendatud 
parlamendi institutsiooni ja kodanikele kontrolli andmise 
abil. Jutt ei käi siin ühe tehnokraatia asendamisest teisega. 


Me peame rebima maski eurokriisi näolt, paljastama selle 
tõelise olemuse. See ei ole Kreeka kriis. See pole kindlasti 
Portugali, Iirimaa, Itaalia või Hispaania või mistahes teise 
riigi kriis, kes leiab end tulejoonelt. On tõsi, et Kreeka on 
paisutanud endale kohutava võlakoorma ning on vaevalt 
võimeline seda tagasi maksma. Tõsi on ka, et Ateena pani 
toime laiaulatuslikku pettust. Nagu ka see, et Kreeka 
ühiskond elab hallis majanduses ning kannatab poliitilise 
klientelismi mürgituse käes. Kuid see kõik ei jõua lähedalegi 

seletusele, miks euro on uppumas nii sügavates vetes. 
Ameerika Ühendriikidel on eelarvedefitsiit, mis on 
veidi kõrgem kui euroriikidel, kuid sel pole vähimatki mõju 
dollari väärtusele. Jaapani võlg on kõrgeim maailmas, siiski 
ei kahtle keegi jeeni tugevuses. Enamgi veel, jaapanlased 
tasuvad täna kõige madalamat intressi, ehkki neil on 
maailma kõrgeim avaliku sektori puudujääk. Kuidas seda 
seletada? Vastus on, et nii dollari kui jeeni taga seisab 
üks soliidne võim, üks valitsus ja üks administratsioon. 
Mitte keegi ei kahtle USA või Jaapani valitsuse võimes 
genereerida vajalikku sissetulekut ning maksta intressi. 
Euroga on aga hoopis teine lugu. Euroopa 
poliitilised liidrid, valitsusjuhid ja riigipead, eelkõige 
Prantsusmaa ja Saksa omad, on kahelnud oma valmisolekus 
raskustesse sattunud riike päästa. Selle tulemusena on 
viimaste suhtes usaldus täiesti kadunud. Mis omakorda on 
viinud reitingute alandamise ning intressimäärade tõusuni. 
Samal ajal ei ole enam mõeldamatu, et mõned riigid 
lähevadki pankrotti. Eriti kuna Euroopa Liidul on vaevu 
eelarvelist ruumi või omi ressursse, et neid riike päästa. 
Kuid see pole üksnes solidaarsus, mida euroliidul 
napib. Puudu jääb ka distsipliinist, mis on teine eeldus 
ühisraha säilimisele. Kõik teadsid juba ammu, et Kreeka 
ei suuda oma arveid maksta. Kuid keegi ei muretsenud 
selle pärast. Kõige vähem veel Prantsusmaa ja Saksamaa, 
kes ise olid vaid mõni aasta tagasi eelarvereeglite vastu 
patustanud, kuid karistuseta pääsenud. Kumbki ei pidanud 
maksma pisimatki trahvi. Ent tegelikult oleks pidanud 

neid trahvima, välja arvatud juhul, kui Prantsusmaal ja 
Saksamaal oleksid ette tuua head põhjused ning nende 
pärast oleks muudetud reegleid Stabiilsuspaktis. Kuna 
kumbagi ei tehtud, siis sai kõigile selgeks, et eurotsooni nn 
ranged eelarveeeskirjad olid naljanumber. Midagi, millega 
ei peagi arvestama. Kindlasti mitte midagi sellist, millega 
peaks arvestama. Lõppkokkuvõttes näib nagu oleks 
eurotsoon ehitatud ujuvliivale koos kerkivate intressidega, 
mille tulemuseks ongi üha suurenev võlakoorem. Üks 
asi on nüüdseks selge: distsipliini ja solidaarsuseta pole 
ühisraha võimalik. Ning viimase paari aasta kogemus on 
meile õpetanud, et liikmesriigid, potentsiaalsed patustajad, 
on võimetud neid väärtusi teiste patustajate suhtes 
kehtestama. Vaid sõltumatud Euroopa institutsioonid, 
Euroopa Komisjon, ja Euroopa Keskpank, oleks võimelised 
neid kehtestama. Kuid seda vaid juhul, kui neid kontrollib 
vahetult demokraatlik parlament. 

Rohkem kui üheski teises monetaartsoonis on 
just euroalal tarvis korda. Sel lihtsal põhjusel, et erinevalt 
Ameerika Ühendriikidest pole Euroopal mingit usutavat 
föderaaleelarvet. Pole rahalisi ressursse, mis võimaldaks 
garanteerida rahaliidu ühtekuuluvust. Kui California 
läheks pankrotti või mõni teine osariik koguks arvestatava 
võlakoorma, ei leviks see probleem üldse igasse kui 
viimasesse osariiki ega kuulutaks ühisraha — dollari — lõppu. 
Euroopas on asjad teisiti. Euroopa komistab kohe samal 
hetkel kui mõni pisike majandus nagu Kreeka, mis pole 
rohkem kui 2% Euroopa majandusest, uperkuuti käib. 

Ärme väida, et ilmselge vale on tõde. Peab olema pime, 
et mitte näha Euroopa vaevalist võitlust kõige tõsisema 
kriisiga oma loomisest alates. Kolm aastat pärast 
tulekahju puhkemist Ateenas, detsembris 2009, pole me 
kuhugi jõudnud. Kõik katsed kriisi pidurdada lõppesid 
tulemusteta. Vaid tänu Euroopa Keskpangale suudame 
hoida oma ninad veepinnast kõrgemal, sest see ostab 
hättasattunud valitsuste võlakirju kokku ning on süstinud 
miljardeid eurosid nende riikide alakapitaliseeritud 
pankadesse. Viimased aga suhtuvad üksteisesse umbusuga. 

Ei saa öelda, et meie valitsusjuhid ja riigipead ei tee 
otsuseid. Vastupidi. Pärast kuudepikkust kõhklemist loodi 
abifond, aga seda juba olukorras, kus taganeda polnud 
enam kuhugi. Liikmesriikidele seati sisse laiendatud 
eelarvete monitooring, laiendatud pangajärelvalve ning 
finantsteenuste ja pangatoodete kontroll. Esmakordselt 
on võimalik rakendada automaatseid sanktsioone 
liikmesriikidele, kes lasevad oma rahaasjadel hapuks minna. 
See ei ole ebatarvilik luksus, sest on vaid kolm liikmesriiki 
— Soome, Eesti ja Luksemburg —, kes tegelikkuses kõiki 
nõudeid täidavad. Reegleid, mis, meenutame, ütlevad, 
et keegi ei või koguda suuremat võlakoormust kui 60% 
SKPst või lasta eelarve tasakaalust välja üle 3%. Lõpuks 
palutakse liikmesriike varsti alluda “kuldsele reeglile”, 
kirjutades eelarvetasakaalu nõude oma põhiseadustesse. 
Ainult et need otsused ei ole avaldanud mingit muljet muule 
maailmale. Ning veel vähem muljet on nad avaldanud 
rahaturgudele, sest need otsused tehti liiga hilja! Ning nad 

polnud piisavalt radikaalsed otsused. Nende üle on kohut 
mõistetud sõnadega ”Liiga vähe, liiga hilja!” 


Reeglid kehtivad kas kõigile või mitte kellelegi. Eriti 
kipub eurot põhja vedama finantsturgudel leviv usk, et 
teatud hetkel ei püütagi kehtivaid ja parandatud reegleid 
rakendada. Kuid reeglid on usutavad vaid juhul, kui neid 
rakendatakse rangelt ja järjepidevalt. Keegi pole unustanud, 
kuidas suurimad riigid Prantsusmaa ja Saksamaa reegleid 
julmalt rikkusid. Ilmselt ei ole Euroopa reeglid reeglid selle 
sõna täies tähenduses, vaid üksnes teatud soovitused, mida 
liikmesriigid võivad vajadusel järgida või siis kõrvale heita. 
Järelikult ei võetud pahategijatega ette mitte kui midagi. 
Miks karistada väiksemaid riike nagu Kreeka või Portugal, 
kui kaks suurimat riiki lubasid oma eelarvepuudujäägil 
kasvada suuremaks kui kokkulepitud 3% eelarvest, ent 
jäid karistamata? Mitte et need puudujäägid oleks otsekohe 
toonud tõsiseid tagajärgi, kasv oli kiire ja inflatsioon ning 
intressid madalad. 2008. aasta kriis veel ei paistnud. 
Kuid kõik muutus kohe, kui Lehmann Brothers esimese 
suurpangana koivad püsti ajas. Rahanduslik tsunami 
ületas Atlandi ja sundis Euroopa riike pritsima suuri 
sularahaannuseid oma pankade ja kindlustusfirmade 
päästmiseks. Seda muidugi maksumaksja rahast. 

Alates 2008. aastat on EL rigid oma 
finantsasutustesse pumbanud vähemalt 4600 miljardit 
eurot, nii otseülekannete kui avalike garantiidena. Ja siin 
pole arvesse võetud neid sadu miljardeid eurosid, mis on 


22 


Rahvuslusejärgse Euroopa moodustamise manifest 


kulunud erinevatele tohderdamistele ja värskendamistele. 
Seepärast pole ka ime, et USAst alguse saanud kriis viis 
tõelise võlakriisini Euroopas. Järsku näis, et mitte kõik 
Euroopa majandused ei suuda tsunamist pääseda. Mõned 
olid küll tugevad, ennekõike Saksamaa. Aga teised olid 
nõrgad. Nad polnud kohanenud ega reforminud liitumisest 
saadik, mil hakkasid tarvitama odava raha narkootikumi. 
Pealegi oli ju turvavõrk, ühisraha euro. Kuid puudus ühine 
majandus ja maksupoliitika, mis oleks sundinud euroriike 
üheaegselt reformima ja kohanema. Euro kasutuselevõtust 
alates polnud majanduspoliitikad mitte lähenenud, vaid 
hoopiski kaugenenud. Euroopa liidrid olid jätkuvalt 
kasvatanud lõhet Põhja ja Lõuna vahel. Meil oli rahaliit, 
kuid mitte majandus ja maksuliit. Ammugi polnud meil 
poliitilist liitu. Kuid viimase kolme aasta sündmused on 
näidanud kui vältimatud need asjad on. 


Mida peaks tegema, et olukord muutuks? Riigipeade 
ja valitsusjuhtide = kellavärgina käivate kohtumiste 
korraldamine näib olema ajaraiskamine. Ka Saksa-Prantsuse 
tippkohtumised, mille ümber nii palju lokku lüüakse, pole 
toonud mingit lohutust. Parimal juhul õnnestub nende abil 
turge 24 või 48 tunniks rahustada. Pärast läheb kõik endise 
hooga edasi. Ning palavik on kerkinud kõrgemale kui eales 
varem. Mõõnast üle saamiseks vajame täiesti teistsuguseid 
meetmeid. Aeg pragude katmiseks paberitega on otsa 
saanud. Lihtsalt auke kinni toppides me eurot ei päästa. 
Keegi ei usu tänapäeval mudelisse, milles liikmesriikide 

valitsused justkui monitoorivad üksteist. See meetod ei ole 
seni töötanud. Miks peaks ta nüüd töötama? 

Me vajame tõelist revolutsiooni. Tõelise Liidu 
rajamist, millel oleksid rahvusülesed institutsioonid. 
Ühenduse asutused, millel on võimu määratleda majandus-, 
eelarve-, ja maksupoliitika kogu eurotsooni jaoks. Asutusi, 
millel on vahendeid, et tõepoolest sundida kõiki reegleid 
täitma. Ilma liikmesriikideta, kes kaikaid kodarasse 
loobiksid. Konkreetsemalt öeldes peame muutma Euroopa 
Komisjoni nii kiiresti kui võimalik Euroopa valitsuseks. 
Ministritega, keda me täna nimetame volinikeks. Kelle 
järele valvaks Euroopa Parlament, millel on senisest enam 
volitusi. Sealhulgas volitus algatada ise seadusi. Vaid 
niimoodi suudame Liidu välja tirida sellest segadusest, 
milles see praegu asub. Rõhutame veelkord, et Euroopa 
Ülemkogu, kuhu kuuluvad riigipead ja valitsusjuhid on 
võimetu seda saavutama, meeldigu see neile või mitte. 

Euroopa Ülemkogu on kõigest rahvusriikide 
huvide sündikaat. Nende koosolekutel tegeletakse üksnes 
oma riigi huvide egotistliku kaitsega ja mitte euroopa huvi 
kindlustamisega. Euroopa kodanike ja rahvaste huvi ei kerki 
seal esile. Ülemkogu ei suuda iialgi garanteerida föderaalset 
Euroopat, saati siis olla selle loomise veduriks. Euroopa 
kodanikud peavad selle ülesande enda kätte haarama. 
Selleks peavad nad selgelt hakkama Euroopa-meelse 
poliitilise projekti toetajateks. Tuues võimule enamuse, 
mis otsustavalt hääletab vana mandri föderaalse tuleviku 
poolt. Ärgem laskem ennast petta. See on vaid esimene 

samm täiesti teistsuguse lähenemise teel. Eurokriisist 
väljumine nõuab rohkem fundamentaalseid reforme, 
nagu näiteks olemasoleva kriisifondi muutmine tõeliseks 
Euroopa Valuutafondiks, samanimelise rahvusvahelise 
fondi eeskujul. See välistaks ühe liikmesriigi vetoõiguse. 
Samuti on tarvis rajada Euroopa riigikassa, millel oleks 
õigus võlakirju emiteerida. Ainult nii saaksime me võlakriisi 
positiivseks pöörata. Vaid siis suudame me veenda turge, et 
distsipliin ja solidaarsus pole mitte tühjad sõnad, vaid ühtse 
rahasüsteemi kõigutamatud alussambad. Ja ainult sedaviisi 
saaks euro areneda maailma tähtsamaks reservvaluutaks. 


Kuid tähelepanu ei tohi koondada üksnes kärbetele, vaid ka 
uue kasvu tarbeks investeerimisele. See asi on nüüd selge, et 
me ei suuda kriisist vaid kulutusi kärpides väljuda. Euroopa 
vajab majanduskasvu. Korras avalik rahandus on keskpikas 
perspektiivis sellele muidugi eluliseks eelduseks. Kuid 
need meetmed ei sunni kriisi üleöö kaduma. Vastupidi, on 
reaalne oht, et sarnaselt Kreekaga vajub terve maailmajagu 
allakäigu ja languse spiraali. Massiivsed kärped välistavad 
majanduse arengu. Sissetulekud kukuvad kiirelt. See 
omakorda sunnib veelgi suuremale kulude kokkuhoiule, 
millele järgneb veelgi väiksem kasv. Lühidalt öeldes on 
kokkuhoiu kõrvale tarvis ka meetmeid, mis suudaksid 
genereerida kasvu ja jõukust. Ning vaadates liikmesriikide 
kehva rahandusseisu, mis tähendab, et neil pole selle 
jaoks vahendeid, saab vastus peituda üksnes Euroopa 
ühislahenduses. 

Viimane nõuab kahte radikaalset sekkumist: 
usaldusväärne Euroopa eelarve ja suur Euroopa 
võlakirjaturg. Viimane on tarvilik selleks, et meelitada 
piisavalt säästjaid ja investoreid Euroopast ja mujaltki. 
Eurooplased on suured säästjad. Paljudes liikmesriikides 
istutakse säästude otsas, mis on suuremad kui riigi RKP. Kuid 
puudub usaldus. Säästude ülekandmist liikmesriikidele 
peljatakse, sest ei usuta, et need kunagi tagasi makstakse. 
Üks Euroopa võlakirjaturu eesmärke olekski usalduse 
taastamine. Mitte ainult euroala võlgade katmiseks, vaid ka 
selleks, et koguda finantsi majanduse taaskäivitamiseks. Et 
Euroopa saaks taas kasvamise teele asuda. Mis omakorda 
on eeldus võlakriisist väljumisele. 

Juhtivaks jõuks uues kasvus peab olema põhjalik 
majanduse muutmine, sest tänane on täielikult sõltuv 
fossiilkütustest. Niimoodi tapaksime mitu kärbest ühe 
hoobiga. Mittefossiilsele energiale toetuv majandus annab 
hiiglasliku panuse kasvuhoonegaaside vähendamisse. Selline 
radikaalne muutus stimuleeriks ka jätkusuutlikku kasvu, 
mille abil Euroopa naaseks maailma majanduskaardile. 


Investeerigem radikaalsesse muutusse oma tootmise ja 
kasvu mudelis. Majandus ongi see, mis sunnib meid 
tööstuslikus maailmas valitsenud arengumudelit ümber 
hindama. Keskkonna raev oma dramaatiliste järelmitega 
ongi põhjustatud meie kehtivast kaubandussüsteemist. 
Asjad lähevad järjest hullemaks ning kui me ei võta 
midagi ette, siis ühiskondlik kriis jätkub. Kliimamuutused, 

liigilise mitmekesisuse kadumine, toorainemaardlate 
kokkukuivamine, vee- toidu- ja energianappus — need 
kõik on pretsedenditu keskkonnakriisi elemendid. See 
kriis on aga seotud praeguse majandusliku haiguse ning 
maailma elanikkonna plahvatusliku kasvuga. Me oleme 
aastakümneid elanud oma elukoha, planeedi kulul. 
Põlvkonnad on tootnud liiga palju ja tarbinud liiga 
palju, uskudes, et toorained ei lõppe iialgi. Biosfäär on 
ruineeritud. Ning ebavõrdsus maailmas on kasvanud, 
mitte vähenenud. 80% toorainest tarbitakse 20% inimeste 
poolt. Ja kõige ebaõiglasem on, et just vaesemad maad, keda 
ei saa süüdistada keskkonna kahjustamise peavastutuses, 
maksavad kõige kallimat hinda. 

Täielik nihe rohelise ja kestliku majanduse suunas 
on ülioluline. See on ainus viis majanduse turgutamiseks 
ja meie konkurentsivõime taastamiseks. Juba praegu saaks 
taastuvenergia ja energiaefektiivsuse abil luua miljoneid 
uusi töökohti. Eriti juhul, kui Euroopa vähendaks oma 
kasvuhoonegaaside emissiooni 20% plaanitu asemel 
koguni 30% (1991. aastaga võrreldes). Tarbimise 
vähendamine ja energiasäästlikkuse suurendamine peab 
olema tulevikupoliitika nurgakiviks. Selles kontekstis on 
tarvilik suur eluasemete renoveerimine, mis tuleks Euroopa 
tasemel otsekohe algatada. Tulemuseks oleks töökohtade 
välismaalepagemise peatumine ning tuntav sääst perede 
eelarvetes, tänu madalamatele energiaarvetele. Teisisõnu, 
võitlus kliimamuutusega ei välista töökohtade tekkimist. 
Vastupidi, majandus ja keskkonnakaitse käivad käsikäes. 

Ajal, mil Euroopat ohustab üha kasvav tööpuudus, 
pakub “roheline majandus” suurepärast võimalust 
kursivahetuseks. Euroopa vajab hädasti “rohelist 
kokkulepet”, mis sisaldaks kõikehõlmavat ühiskonna 
ökoloogilist moderniseerimist. See kataks terve rea 
erinevaid sektoreid: tööstus, ehitus, era- ja ühistransport, 
taastuvenergia, põllumajandus ja mitmekesisuse kaitse ning 
prügimajandus. Kõik sektorid saaksid vahetut kasu, sest 
töökohad jääksid Euroopasse, innovatsioon viiks vähema 
sõltuvuseni toorainetest. “Roheline kokkulepe” oleks ainus 
väljapääs kriisist, kui me ei taha enam sügavamale mülkasse 
vajuda. Viimasel oleks omakorda dramaatiline mõju meie 


positsioonile maailmas. 

Ärgem laskem end heidutada. Euroopa Liit on ilmselt parim 
asi, mis viimase tuhande aasta jooksul meie mandril juhtuda 
sai. Pärast II Maailmasõja õudusi oli meie maailmajagu 
varemeis. Püüeldes Euroopa ühendamise poole suutsime 
tõusta tuhast vähem kui kuuekümne aastaga. Ilma 
Euroopa integratsioonita oleks see ilmselt võimatu olnud. 
Killustatud turgudega oleks igatahes võtnud märksa 
rohkem aega, et inimeste elustandard praeguse tasemeni 
paraneks. Euroopa Liit on projekt, mis selgelt vastandub 
natsionalismile ja konservatiivsusele ning on kooskõlas 
kõigi nende saavutustega, mis Euroopal on õnnestunud 
sajandite jooksul saada. Valgustus, seaduse ülimuslikkus, 
inimõigused, vaba majandus, demokraatlik poliitika, 
sotsiaalne turvalisus. Kõik need suured arengud idanesid 
Euroopas ja kasvasid maailmavallutavateks protsessideks. 
See on jälle kerkimas Euroopat ühendavaks ideeks. 
Ühendamine tõestaks, et rahvuslikest refleksidest 
ja sajanditevanustest rivaliteetidest on võimalik üle saada. 
Alguses organiseerusid inimesed kohalike kogukondade 
kaupa ja regionaalsetesse liitudesse. Kahe viimase sajandi 

jooksul oleme välja arendanud nn rahvusriigid. Euroopa 
ühendamine näitab, et see ei ole ajaloo lõpp. Tulevik 
kuulub kahtlematult koostööle. Veelgi enam, rahvusüleste 
sotsiaalsete institutsioonide loomine kogu kontinendil on 
tuleviku pant. Euroopa Liit ongi selle särav näide. See on 
olnud tõrvikuks, mis on innustanud ka teiste mandrite 
rahvaid regionaalsele koostööle. Mercosur Ladina- 
Ameerikas, Asean Kagu-Aasias, Aafrika Liit Aafrikas. Oleks 
tõsiseks tagasilöögiks kui Euroopa-projekt läbi kukuks. 
Mitte ainult meile, vaid ennekõike ka kogu planeedi 
arengutele, sest see oleks saatuslik hoop multilateraalsusele. 

Praegusel ajahetkel oleks niisugune asi 
katastroof. Võitlus kliimamuutusega, jätkusuutliku arengu 
kindlustamine, võitlus vaesuse vastu — need on kõik 
rahvusvahelised küsimused, mis on seiskunud. Euroopa 
läbikukkumine teeks asjad veel hullemaks. Kõikides 
maailmanurkades kerkiksid taas esile vanad vaenud 
ja pinged erinevate riikide vahel. Isegi laiaulatuslikud 
kaubanduskonfliktidvõirahvusvahelisedrelvakokkupõrked 
pole välistatud. Konfliktid kontsentreeruksid üha enam 
võitluseks vee ja energia pärast. Vahemerel, näiteks, 
võitleksid energiaallikate pärast Küpros ja Türgi. Või 
pinged Norra ja Taani, Venemaa ja Kanada ning USA vahel 
Põhjapooluse kandis asuvate rikkalike maardlate pärast, 
mis jääkilbi sulades avaneksid. 

Euroopa ühendamine oli ka inspiratsiooni ja 
lootuse allikaks. Praegu ei ole aeg anda alla euroskeptikuile 
ja lasta eurolaevukesel karile joosta. Meil pole aega kõhelda. 

Peame tegema palju nii Euroopas kui ka maailmas. 
Meie, eurooplased, olime esimesed, kes deklareerisid 
universaalsete vabaduste ja õiguste ülimuslikkust ning 
lõid demokraatiast standardi. Nüüd peame neid väärtusi 
kaitsma ja levitama. Ning edukad saame olla vaid omavahel 
rohkem integreerudes. Vaid sel kombel suudame panustada 
edasisse seaduse rahvusvahelistumisse, kosolideerides 
olemasolevad ja luues uusi tööriistu. Rahvusvaheline 
Kriminaalkohus ja põhimõte “õigus kaitsta” on toonud 
meid uude ajajärku, milles suveräänsus ulatub riigipiiridest 
palju kaugemale. Võiks koguni öelda, et see on uue 
universaalse kosmopoliitse seadusliku korra algus. 


Tuleb möönda, et rahu pole Euroopas kunagi püsiv olnud. 
Olid ajad, mil prevaleeris sõjategevus: linnade vahel, 
riikide ja hertsogiriikide vahel, vasallide ja senjööride vahel, 
rahvusriikide vahel. Ühelgi teisel mandril pole viimase 
tuhande aasta jooksul peetud nii palju sõdu ja lahinguid 
kui Euroopas. Viimane oli II Maailmasõda. 1945. aastast 
alates pole Euroopas sõda olnud. Välja arvatud Balkanil. 
Ja seegi konflikt oli iseenesest anakronism, II Maailmasõja 
relikt ning Jalta konverentsi otsuste tagajärg. Seegi konflikt 
kuulub nüüd möödanikku, sest Sloveenia ja Horvaatia 
on Euroopa Liidu liikmed. See on alles eelmäng kõikide 
Balkani riikide liitu saamisel. 

Lisaks sellele pole ükski kontinent paremini 
varustatud oma vägivaldse mineviku hukkamõistmiseks 
ning parema ja rahumeelsema tuleviku poole tüürimiseks. 

Vaid vabaduse vaenlased, kommunism, fašism ja natsism 
paiskasid Euroopa sellesse XX sajandi suurimasse 
tragöödiasse. Me ei tohi lubada neil varjudel uuesti tugevaks 
saada. Kommunismi, natsismi ja fašismi pärijad pole 
surnud ning peituvad täna mitmesuguste ksenofoobsete 
ja populistlike liikumiste varjus. Ärme unustame oma 
tähtsaimat õppetundi — mis on juhtunud minevikus, see 
võib juhtuda ka tulevikus. Ärge arvake et ajalugu ei korda 
ennast. Me pole tegelikult paremad ja targemad kui me 
esivanemad. Samuti pole me halvemad, rumalamad või 
kohmakamad. Me peame lihtsalt olema ettevaatlikud. 
Me ei tohi lubada oma õiguste ja vabaduste piiramist. 
Reageerigem kohe. Pole mõtet oodata kuni on liiga hilja. 

Võtame näiteks Ungari. Seal toimuv on väga 
piinlik. Ja veel piinlikum on, et Euroopa Liidu reaktsioon 
on nii nõrk, peaaegu olematu. Usuvabadus, pressivabadus, 
infovabadus, need on alusväärtused, mille jalge alla 
trampimist ei saa lubada. Ükski kontseptsioon, rääkimata 
siis “püha Ungari rahva” kontseptsioonist ei õigusta nende 
õiguste piiramist või lõpetamist. Õigused ja vabadused 
on absoluutsed väärtused, mille üle ei kaubelda. Need 
on tarbekaup, mille eest miljonid on andnud oma elu. 
Oleks katastroof kui me need kaotaksime, sest me ei 
pööra piisavalt tähelepanu või mis veel hullem, oleme liiga 
leplikud nendega, kes õigusi õõnestavad. 


Pihustage Euroopa-vastaste valelik retoorika. Eilsed 
vaenlased on vaenlased ka täna: natsionalism, 


32 


Rahvuslusejärgse Euroopa moodustamise manifest 


konservatiivsus ja populism. Natsionalistid tahavad, et 
iga rahvas elaks oma riigis. Nagu oleks kõik jaotatud 
erinevatesse kambritesse. Euroopas, kus hetkel on 44 riiki, 
nõuaks see soov edasist jaotumist rohkemaks kui kolmesaja 
viiekümneks autonoomseks liikmesriigiks ja isegi miniriigiks 
nagu Andorra, Liechtenstein, ja San Marino. Aafrikas on 
hetkel 50 riiki, kuid sel juhul peaks olema peaaegu kaks 
tuhat väikeriiki. See oleks õudusunenägu. Igatahes viiks 
see seninägematu vägivallani, sest inimesed ei ei jää elama 
niinimetatud rahvuspiiridesse. See on müüt. Nad ei ela 
steriilselt eraldatud rahvuslikes ruumides. Alati on elatud 
rahvuslikult segunenud piirkondades. Tihti abiellutakse 
kellegagi teisest piirkonnast. Kas vabal valikul või sunnitult 
liiguvad inimesed paikadesse, kus perspektiivid on paremad 
ja ots-otsaga kokku tullakse. 

Maailmas on 193 riiki. Kui jätkata natsionalistlikku 
joont, siis peaks etnoloogiat arvesse võttes olema vähemalt 
viis tuhat riiki. Kuid need riigid tooksid vähe lohutust 
ajastul, mil pool elanikkonda elab linnades, s.t. segunenud 
keskkonnas, kus nii keeled kui religioonid ja rahvad elavad 
külg-külje kõrval. Modernne multikultuurne ühiskond on 
elav tõestus, et natsionalistlik eksitee on täielik enesepettus. 


Ärgem raisakem robkem aega minevikuasjade lappimisele. 

Mitte et minevikul poleks tähtsust, muidugi on. Sellest 
on võimalik õppida. Aga natsionalism ei taha minevikust 
õppida. Ta eitab ajalugu seda pidevalt ümber kirjutades 
ja manipuleerides. Mida natsionalism ikka ja jälle teeb, 

on ajaloost toitumine, oma olemasolu õigustamine 
absurdini minevate liinidega müütiliste kangelasteni 
või siis vähetähtsate, ent meeldesööbivate lahinguteni. 
Need mälestused teenivad nende fantaasiate rahuldamise 
eesmärki. Mälestused kaugest minevikust, eelistatavalt 
tumedatest aegadest aitavad liigseid vastuolusid tekitamata 
tänaseid eelarvamusi toita. 

Nagu Jeanne d'Arc, kõigi prantsuse natsionalistide 
pühendumuse objekt, kes olla 17-aastasena päästnud 
kuulsas Saja-aastases sõjas Prantsusmaa inglaste käest, 
kuid kelle tegelik identiteet on alles ajaloolaste vaidluse 
objektiks. Hispaania natsionalistid hindavad El Cidi, 
Valencia kristlikku “vabastajat” 1094. aastal, kui 
Reconguista vaimset isa. Aga protsess lõppes araablaste 
väljatõrjumisega Granadast ja kokku 800 tuhande juudi 
maalt väljasaatmisega. Viimaseid koheldi kui koeri. 
Šoti natsionalistid ülistavad oma võitu inglaste üle 
Bannockburnis 1314 aastal Robert I juhtimisel. Ja flaami 
natsionalistid tähistavad tänini 11. juulil tavaliste flaami 
piigimeeeste võitu rafineeritud prantsuse armee vastu 
Kortrijkis 1302.aastal. 

Natsionalistid tähistavad vajadusel isegi kaotusi. 
Ungaris on au sees Mohacsi lahing, kus 1526. aastal saadi 
türklastelt lüüa ja see pani aluse Türgi ikkele Ungari 
tasandiku üle. Serbias pole tähtsamat päeva kui 28. juuni 
1389, mil nad kaotasid Kosovos Merelveldi lahingu. Sellega 
algas 500 aastane Türgi valitsusperiood Balkanil. 

Aga mis sõnumi need sündmused meile saadavad? 

Saab kasvõi üks tänapäeva probleemidest nendesse 
minevikusündmustesse kiindumise abil lahendatud? 
Ei, esiisade tegudest ei saa otsida tänaste asjade jaoks 
lahendusi. Need tuleb leida tänasest päevast. Maailmast, 
mis lisab iga päev ellu mõne uuenduse, maailmast mis 
tekitab probleeme, kuid pakub ka lahendusi. 


Olgem uhked nende meeste ja naiste üle, kes lõid Euroopa. 
Kes vajavad kangelaste austamist ning sümboleid ja iidoleid, 
need võiks oma energia suunatagi Euroopa kangelaste 
poole. Tänaste kangelaste suunas, kes on loonud Euroopa 
Liitu. Kangelastele, kes on peatanud natsionalistliku 
eksitee: Schumann, Monnet, Adenauer, Spaak, De Gasperi 
ja Spinelli, Euroopa demokraatia rajajad. Kauge mineviku 
iidolite otsimise asemel võiksime austada just neid. 

Miks mitte lasta neil kangelastel ilmuda euro 
rahatähtedel? Igavad ja kulunud pangatähed, millel 
kujutatud hooneid, ei seostu meile millegagi. Ka on neil 
kaari ja sildu, mis ei meenuta ühtegi vägevat ja ilusat 
monumenti, mille poolest Euroopa ometi rikas on. Pangem 
rahatähtedele nende pildid, kel oli mitte nii palju aega tagasi 
visiooni Euroopast. Ning saagem sedamoodi lahti ka neist 
neetud lepingutest, milles pole isegi kohta Euroopa lipule 
ega hümnile. Meie rahvushümn on “Ood rõõmule”. Ja 
meie lipp on taevasinisel taustal kaksteist kuldtähte ringis. 


Pidagem meeles, et konservatiivid ja populistid edendavad 
üksnes omi fantaasiaid. Konservatiivide käsitluses on 

see kui nende loomulik digus. Onnelikuks olemiseks on 
inimesed vaja kinnistada oma elukoha külge, aheldada nad 
sellesse keskkonda. Kõik, mis on väljaspool seda väikest 
ringi, teeb inimesed ärevaks ja rahutuks ning lõppude 
lõpuks õnnetuks. Populistid lähevad veelgi kaugemale. 
Kõik, mis tuleb väljast, on ähvardav, seepärast peab kõik 
võõrad keeled, religioonid ja inimesed, kõik, mis on erinev, 
kas maha suruma või hävitama. Populism interpreteerib 
”ohusoleva” rahva ”kõhutunnet”. Kuid kas rahvas ongi 
tegelikult ”ohus”? Kas pole mitte teiste keelte ja religioonide 
ning inimeste kohalviibimine midagi hoopis rikastavat? Kas 
”homogeenne” rahvus pole mitte vaid silmapete, millel pole 
reaalsusega seost? Ja mida arvata sellisest ”kõhutundest”? 
Kas see on ihaldusväärne lähtekoht poliitika teostamiseks? 
Kas poleks parem järgida mõistuse häält ning kogemusi, mis 
mõlemad ütlevad, et rassi-idee on tegelikult põhjendamata 
abstraktsioon. Et tegelikult on olemas vaid inimesed, 
rahvas, kellel on samad õigused, vaatamata nende keelele, 
usutunnistusele või rahvusele. 

Järgides nn  kohutunnet avalike asjade 
korraldamisel jõuame varem või hiljem diskrimineerimise, 
sõja ja hukkamisteni. Ja üks asi, millest meil Euroopas on 
villand, on just nimelt sõjad ja hukkamised, laialipillutatud 
perekonnad, mõrvatud vähemused, maatasa tehtud linnad 
ja tolmuks pihustatud riigid. Ainuüksi 20.sajandil hukkus 
Euroopas vähemalt 50 miljonit inimest. Euroopas pole 
perekonda, kes poleks sõjas kaotanud mõnd pereliiget. 
Paljusid rahvaid, ennekõike aga juute, on detsimeeritud. 

Kes tahaks, et selline asi korduks? Populistid muidugi 
eitavad, et nemad tahavad. Aga me näeme neid tegutsemas 
otsekohe kui nad võimule on saanud. Varem või hiljem viib 
natsionalism vanade tragöödiate kaasaegse versioonini. 
Peab olema naiivne, et uskuda vastupidist. 


Murdkem vaikus, mis on aastaid ümbritsenud Euroopa- 
projekti. Pühkigem maha ükskõiksus, mis järkjärgult kurnab 
igat ühiskonda. Ka letargia viib kokkuvõttes sotsiaalsete 
institutsioonide varisemisele. Me peame julgema endist jälle 
kui eurooplastest mõtelda. Me peame julgema taas kaitsta 
Euroopa vaatepunkti. Kaasajastama Euroopa-projekti, 
et see vastaks meie ja maailma homsetele vajadustele. Me 
peame taas olema sama loovad kui Euroopa asutajad olid 
minevikus. Ja peamine, me peame seda projekti kaitsma 
kõikide eest, kes on selle vastu. Rünnakem neid otse. 
Võidelgem natsionalistide, konservatiivide ja populistidega. 
Astugem neile vastu, viidates = kirjeldamatutele 
dramaatilistele tagajärgedele, mis kaasnevad Euroopa 
kollapsiga. Tehkem neile selgeks, mida tagasipöördumine 
natsionalismi juurde tähendaks. Selgitagem neile, mis on 
mitte-Euroopa hind. Mida tähendab Euroopa, mis on 
killustatud isegi veel väiksemateks üksusteks kui Hamlyni 
küla rotipüüdja-aegne, kus isegi olemasolevad riigid on 
liiga suured. Arvutage välja, kui kalliks läheb euro allakäik. 
See tähendaks meie rikkuse massiivset kahanemist, kaks 
või kolm korda suuremas mahus kui see, mida kogesime 
pärast Lehmann Brothers'i hävimist. 

Naeruvääristage neid, kes käsitlevad Euroopat 
kui vanade isamaade lõtva ühendust. Rebige maskid 
konservatiividelt, kelle eesmärgiks on tegelikult 
demokraatia likvideerimine. Ja peamine, häbistagem 
populiste, kes väidavad, et nemad teavad, mida rahvas 
mõtleb. Poliitikuid, kes järgivad oma valijate madalamaid 
instinkte, selmet juhtida neid suunas, mis meid ülendaks. 
Demokraatia tähendab avalikust arvamusest eespool 
olemist, mitte selle pimesi järgimist puhtalt oportunistlikel 
või — valimistaktikalistel kaalutlustel. Demokraatia 
sisaldab = tuginemist = intelligentsusele, = üksikisiku 
mõistusele, mitte tema madalatele instinktidele. Indiviidi 
kaastakse otsustamisse, mis määrab ühiskonna tulevase 
emantsipatsiooni. 


Juubeldagem selle üle, et praktiliselt kõik ühiskonnad on 
multikulturaalsed. Viis tuhat aastat tagasi kui esimesed 
inimesed asustasid Mesopotaamia, lõid nad multikultuurse 
linliku tsivilisatsiooni. Linn kätkes endas erinevaid rasse 
ja kultuure. Tänapäeval on see veel ilmsem. Rohkem 
kui pool inimestest elab linnalistes asulates. Veel 100 
aastat tagasi oli see suhe üks kümnest. 200 aastat tagasi 
vaevalt 2% inimestest asus linnades. Tänapäeval on vaid 
isoleeritud külad kaugetes maades homogeensed. Üha 
kasvav multikulturalism linnades ja riikides ei kujuta ohtu 
ei ühiskondadele ega riikidele. Inimestel, nagu ka moodsal 
ühiskonnal, on mitmeid omadusi. Kihiline identiteet, 
mille kaudu nad ennast määratlevad. Moodsa ühiskonna 

multikulturaalne olemus on kasvav ja silmnähtav. See pole 
miski, mis saaks õnnestuda või ebaõnnestuda, nagu Angela 
Merkel ja Nikolas Sarkozy on hiljuti deklareerinud. See on 
hoopis midagi, mis lihtsalt on ja eksisteerib. Miski, mida ei 
tohi likvideerida. 

Selle asemel, et alistuda oma kartustele ja foobiatele, 
peame avama silmad rikkustele, mida multikultuursus 
pakub. Me peame tunnustama  multikultuursuse 
pakutavaid voorusi, näiteks panust ühiskondliku 
intelligentsuse arendamisse. See tähendab võimet suhelda 
teiste inimestega. Kaitskem multikultuursust nii nagu 
kaitseme universaalseid inimõigusi ja demokraatiat, millele 
need tuginevad. Lühidalt, keskendugem ühiskondlike 
ideaalide väärtustamisele, selmet keskenduda sellele, mis 
meid eraldab ja võõrandab. 

Avatud ja multikultuurne ühiskond on 
ammendamatu uute mõtete allikas. See vabastab meid 
ülbusest ja edevusest, justkui oleks meie igioma eluviis 
automaatselt parim ja tõepoolest ainuke eluviis. Sama, 
mida bioloogiline mitmekesisus tähendab elu jaoks meie 
planeedil, tähendab kultuuriline mitmekesisus igale 
ühiskonnale. See ei tähenda, et kõiki kultuurivorme 
peaks tolereerima. Kindlasti ei pea olema tolerantne kui 
inimõigusi tallatakse jalge alla poliitilise oportunismi 
kaalutlustel või mingitel etnilistel /natsionalistlikel või 
koguni usuhulluse motiividel. Veel hullem on kui seda 
tehakse kriminaalsetel motiividel. Naiste ümberlõikamine, 
abielurikkujatest naiste kividega surnuksloopimine, 

ksenofoobia, orjus, inimkaubandus, elunditega kauplemine, 
homofoobia ja muud sarnased diskrimineerimisvormid, 
mida propageeritakse fundamentalistlike kultuuride poolt 
ja paljud muud inimõiguste rikkumised näitavad, et lahing 
avatud multikultuurse ühiskonna nimel pole kaugeltki veel 
võidetud. 


Jalutagem Euroopa rajajate 0 jalajälgedes. = Leiutajad, 
kirjanikud, maadeavastajad, paljud loovad naised ja 
mehed, kes on innustanud inimkonda viimase 500 aasta 
jooksul. Mitte kunagi varem polnud ühel kontinendil nii 
suurt mõju maailmale. Kuid Euroopa edu võlgnes paljuski 
tänu laenudele teistelt kultuuridelt ja tsivilisatsioonidelt, 
olgu selleks siis kompass, püssirohi või trükikunst. Need 
kolm elementi olid Euroopa suure edumaa vundamendiks 
15. sajandil. Need olid Hiina, mitte Euroopa leiutised, 
kuid Euroopa suutis neid kasutada globaalse progressi 
hüvanguks. 

Säärane Euroopa nutikus ja kujutlusvõime on 
tänaseks kahjuks täielikult väljasurnud. Natsionalismi 
gangreen on seda paraku püsivalt kahjustanud. Tänases 
Euroopas oleksid Kafka ja Einstein mõeldamatud. Nende 
eelkäijad surid Treblinka ja Auschwitzi koonduslaagrites. 
Tänu natsionalistidele ja populistidele on Euroopa 
kõigest ühe sajandiga muudetud rahvuste ja kultuuride 
sulatustiiglist ühekultuuriliste saarekeste üheülbaliseks 
kollektsiooniks. Poolas elavad vaid poolakad. Ungaris 
ungarlased. Sakslased elavad Saksamaal, paljud on sinna 

naasnud Leedust, Rumeeniast ja Venemaalt, kus nende 
esiisad olid sajandeid tagasi eluaseme loonud. Kesk- 
Euroopas on alles jäänud väga vähe seda segu, mis erinevate 
keelte, kultuuride ja religioonide kombinatsioonis suutis 
luua kogu seda loovust ja geniaalsust. See toodi ohvriks 
kõige kitsarinnalisema natsionalismi nimel. 

Loovuse ja kujutlusvõime kese lahkus pärast sõda 
Atlandi teisele kaldale, Ameerika Ühendriikidesse, mis oli 
multikultuursuse ja immigratsiooni riik par excellence. Kas 
suudame Euroopa needusele lõpu teha? Kas suudame kella 
tagasi keerata? Vastus on muidugi jaatav. Kui Euroopa 
vabastab ennast natsionalismi hullusärgist, kui ta tervitab 
taas multikultuursust nagu vanasti. Kui Euroopa avab 
ennast otsustavalt välismõjudele ning seeläbi saab ka 
innovaatilisuse ja kujutlusvõime majakaks. 


Tunnistagem taaskord migratsiooni vajalikkust. Ainult 
selle abil suudab Euroopa tulevikus säilitada oma 
jõukust. Euroopa vananeb silmnähtavalt. Enamikus 
liikmesriikides elab rohkem vanu kui noori inimesi. 
Vanemaid kui kuuekümneseid on Euroopas iga aastaga 
kaks miljonit rohkem, samal ajal kui tööealisi on sama 
ajaga miljoni võrra vähem. Seepärast on lähiaastail üha 
raskem täita töökohti töötajat ning seega pole Euroopal 
võimalik ka tänast elatustaset säilitada. Kuid selle asemel, 
et immigratsioonistrateegia välja mõelda, tegelevad 
meie poliitilised juhid hoopis vastupidisega — nad 
püüavad renatsionaliseerida Schengeni lepet, rünnata 

liikumisvabadust Euroopas. Need seisukohad on 
murettekitavas vastuolus Euroopa uute generatsioonide 
vajadustega. Aga just nendele langeb osaks tegelemine 
madalast sündivusest kerkivate probleemidega. 

Euroopa vananemine on karjuvas kontrastis muu 
maailma noorenemisega. Umbes aasta tagasi, oktoobris 
2011, sündis kusagil maailma seitsme miljardes inimene. 
Paari aastakümne pärast oleme kümne miljardi juures. 
Seitsmest miljardist kaks on nooremad kui kakskümmend 
aastat. Araabia-maailmas on 60% elanikkonnast nooremad 
kui 30. Kasvu kiirusest saab paremini aru kui tõdeda, et 
kuuenda miljardi inimene on vaevalt 12-aastane, viienda 
oma 24, neljanda miljardi inimene 36 ja kolmanda oma 
51-aastane. Kuid teise miljardi inimene on juba 84-aastane. 
Ka vanimad meie hulgast on sündinud ajal, mil maailmas 
elas vähem kui kolm miljardit inimest. 

Aga nälja põhjuseks pole siiski mitte inimeste 
arvukus, vaid maakera ressursside ammendumine, 
kliimamuutus ja meie tarbimisharjumused. Nagu Mahatma 
Gandhi 100 aastat tagasi lausus: ” Maakera pakub piisavalt, 
et rahuldada kõikide inimeste vajadusi, aga mitte iga 
inimese ahnust!” Demograafiline surve pole paljudes 
riikides jätkusuutlik. Haritud araablastel pole näiteks 
massiliselt tööd, aga nad saavad televiisorist ja internetist 
vaadata, kuidas elatakse mujal. Ka nemad tahavad tööd, 
sissetulekut ja normaalset elu. Ka nemad nõuavad õigusi 
ja vabadusi, mis meile on enesestmõistetavad. Euroopal 
pole valikut, sest meie vananev maailm vajab noori inimesi. 

Ning noored inimesed maailmas vajavad väljavaadet pikale, 
aktiivsele, tervislikule ja õnnelikule elule. 


Me peame keerama selja huku prohvetitele, kelle eesmärgiks 
on tuua tagasi vanad natsionalistlikud kindlused. Rahvad ja 
inimesed ei ela üksteise kõrval äralõigatult, kaitsvate piiride 
taga. Millised piirid peaksid Euroopas olema, arvestades 
meie sõdu ja ajalugu, mis pidevalt piiride asukohta 
muutsid? Ei ole olemas loomulikke piire. Alates esimeste 
inimese eellaste liikveleminekust Aafrikast ei saa keegi 
väita, et ta oli selles maanurgas esimesena. Migratsioon 
ja rahvuste rändamine on olnud meiega kogu aeg. Piire 
tõmbavad riigid, mitte inimesed. Ja kõik ajaloos nähtud 
impeeriumid olid siiski inimeste ja rahvaste segu. Inimesed 
ja kogukonnad olid segatud. 

Kokkuvõttes, natsionalistide retoorikast hoolimata, 
ei lange piirid rahvaste elualadega kunagi kokku. Mis on 
omakorda olnud põhjuseks, miks natsionalistid on suutnud 
Euroopa mitmesse sõtta suunata. Fanaatilised ponnistused 
etniliselt puhaste territooriumide ümber piire tõmmata on 
alati lõppenud veresaunadega. Selle teekonna lõpus seisab 
Auschwitz kui näide, kuhu liialdatud ja eksitav natsionalism 
võib viia. 


Peame meeles pidama, mille eest tuleb Euroopa Liidule 
tänulik olla. Vaadakem veelkord, mis on kaalul. XX 
sajandi esimene pool oli veriseim Euroopa ajaloos. Kahe 
maailmasõja tallermaa. Samal ajal tekkisid Euroopas 

kommunism, natsism ja fašism - deemonlik trio, mis suutis 
kontinenti oma haardes hoida ja selle peaaegu hävitada. 
Kontrastina on teine XX sajandi pool olnud rahumeelne. 
Kõige vabam, kõige rikkam ja kõige sotsiaalsem poolsajand. 
Kuldajal on ka nimi — Euroopa Liit! 

Idee Euroopa liidust, mis hõlmab terve kontinendi, 
on väga kütkestav. Kordagi kahurist laskmata kasvas see 
liit 6-It liikmelt 9-le ja seejärel juba 10, 12, 15, 25 ja 27- 
le. Kui Balkani riigid ka ühinevad, oleme rohkem kui 30 
liikmesriigiga. Ja mitte ühtegi riiki pole sunnitud liituma. 
Mida ükski vallutaja pole suutnud relvade abil teha, on 
juhtunud spontaanselt. Asjaosalised lihtsalt tõmbusid 
üksteise poole. Inspiratsiooniks visiooniga riigimehed, 
sillaehitajad, kes esmalt lepitasid ”loomulikud vastased” 
Saksamaa ja Prantsusmaa, kes olid pidanud ajavahemikul 
1870-1945 kolm sõda. Järgnes lepitus põhja ja lõuna vahel, 
liitusid Hispaania, Portugal ja Kreeka. Veel hiljem, pärast 
Nõukogude Liidu lõppu, toimus leppimine ida ja lääne 
vahel ning liitusid Poola, Rumeenia, Bulgaaria, Ungari ja 
Tšehhi Vabariik, Slovakkia ning Balti riigid. Me peame seda 
ebatavalist, Euroopat ühendavat visiooni kõrgelt hindama. 
Eriti just sellisel ohtlikul ajal mil kõik ähvardab puruneda. 
Töö pole veel valmis, palju on veel teha. 


Me peame sundima oma Euroopa >jubte” südametunnistust 
järgima. Eurooplased on olnud misjonärid, tihti ka kurjuse 
misjonärid. Ladina-Ameerika vallutamisel tallati jalge alla 
ja tapeti pärismaalasi. Hiljem muutus Põhja-Ameerika 


44 


Rahvuslusejärgse Euroopa moodustamise manifest 


Prantsuse ja Ameerika misjonäride areeniks. Messianistlik, 
kuid samas ilmalik nähtus. Revolutsionäärid, kes püüdsid 
valgustusajastu, Ameerika ja Prantsuse revolutsioonide tuld 
kogu maailmas levitada. Prantslased tegid isegi uue kalendri 
ja ameeriklased proovisid oma ”manifest destiny”-doktriini 
kaudu vähemalt uuel kontinendil paremat maailma luua. 

Sel Ameerika ja Prantsuse messianismil oli 
loomulikult ka varjukülgi, kuid nad panid siiski aluse 
inimõigustele. Universaalsele kontseptsioonile, mida järk- 
järgult hakkas järgima terve maailm. Kuid ei Ameerika 
ega Euroopa pole suutnud selle pärandiga toime tulla. 
Näiteks Araabia Kevade aegu ei julgenud kumbki toetada 
ülestõusnuid, mehi ja naisi, kes võitlesid demokraatia 
nimel. Sundigem Ameerika ja Euroopa taas kuulama 
südametunnistuse häält. See, mida Aasia ja Lähis-Ida 
inimesed nõuavad, ongi ju seesama, millest meie oleme 
sajandeid rääkinud ja ka eeskujuks olnud. Et kõik inimesed 
ja rahvad saavad olla vabad on meie parim kingitus kogu 
maailmale. Kuigi vahetevahel lõikame ka ise endale näppu. 
Me ei saa keelata teistele rahvastele seda, mida ise võtame 
enesestmõistetavalt. = Inimõigused ja demokraatlikud 
vabadused on universaalsed, mitte vaid Lääne eesõigused. 
Nad on fundamentaalsed saavutused, millele on õigus kogu 
maailma inimestel ja rahvastel. 


Ei tohi aktsepteerida suurimat valet, mida rahvusriigid 
kodanikele jätkuvalt räägivad — valet, et rabvusriigid on 


Euroopa Liidu alus. Et Euroopa Liit on tegelikult lõtv 

rahvusriikide konföderatsioon. Omamoodi Euroopa ÜRO 
ja mitte Euroopa Ühendriigid, mille oleks föderaalne võim 
ja seadused. Euroopa tuumaks pole tema rahvusriigid, 
vaid Euroopa kodanikud. Euroopa eesmärgiks pole 
rahvusriikide huvide tagamine, vaid justnimelt Euroopa 
kodanike huvide tagamine. Euroopa Liit on rahvusteülene, 
mitte rahvusvaheline. Just rahvustetilene Kõrgem 
Autoriteet määratles söe- ja terasepoliitika 1950.-ndatel 
aastatel, mitte kuue liikmesriigi valitsused. Sama kehtis 
Euroopa Majandusühenduse ja Euratomi puhul, ning 
kehtib ka tänases Euroopa Liidus. 

Euroopa Komisjon ja Euroopa Parlament on 
kõrgeimad Euroopa institutsioonid. Selle kõrval on 
loomulikult ka Ülemkogu, mis koosneb riigipeadest ja 
valitsusjuhtidest. Kuid see viimane on valitsustevaheline 
asutis, mille teke on hilisem. Ülemkogule tekkis president 
alles 2009.a. Paljud rahvusriigid, eelkõige Prantsusmaa, 
jätkavad katseid muuta Euroopa valitsusjuhtide poolt 
juhitavaks. Nad tahaksid Euroopa Komisjoni taandada 
enam-vähem sekretariaadi seisusesse ning loodavad, et 
Euroopa Parlament käitub kummitemplina. Vaatamata 
sellele, kas valitsusjuhtidel oleks aega sellise süsteemi 
toimimisse panustada või kas nad olekski võimelised selles 
osalema, pole kahtlust, milleni see arengutee viib: Euroopat 
hakkaks valitsema mingisugune direktorite nõukogu. Seal 
omakorda saaksid suured riigid, ennekõike Prantsusmaa 
ja Saksamaa, juhthoovad enda kätte. Nende jutu järgi 
ongi Euroopale parim kui nemad otsustavad ja väiksemate 

riikidega ei pea arvestama. Ammugi ei pea arvestama 
Euroopa kodanike arvamusega. 

Mõistmaks sellise kursi saatuslikku vigasust piisab, 
kui meenutada viimaste aastate sündmusi. 2003-2005 olid 
Prantsusmaa ja Saksamaa need, kes rikkusid rahaliidu 
reegleid., kuid jäid karistuseta. See omakorda murendas 
euro ja terve eurotsooni usutavust. Nüüd on nad ent 
esimesed teistele näpuga näitama. Küll on need riigid 
viimase kolme aasta jooksul püüdnud kriisi kontrolli alla 
saada, aga tagajärjetult just seetõttu, et nad on astunud 
samme justkui vastu tahtmist. Samal ajal kui kõigile on selge, 
et vaid globaalne ja julge Euroopa-visioon suudaks meid 
aidata. Ei Prantsusmaa president ega Saksa kantsler pole 
võimeline esindama Euroopat või selle nimel kõnelema. 
Nemad esindavad kõigest Prantsuse ja Saksa huvisid. Mitte 
Euroopa huvi. Viimast saab esindada vaid tõeline Euroopa 
valitsus, mis allub Euroopa kodanike poolt valitud 
parlamendi täielikule kontrollile. Vaid neil, kes on valitud, 
on Euroopa legitiimsus. Mitte Prantsuse presidendil, keda 
on valinud napilt pooled nendest, kes üldse viitsisid valima 
tulla. Ka mitte Saksa kantsler, kes tugineb vabisevale 
koalitsioonile Saksamaa Liiduvabariigi parlamendis. On 
suur vale väita, et Ülemkogul on demokraatlik legitiimsus 
ning Komisjonil ja Euroopa Parlamendil ei ole seda. Tõde 
on just täpselt vastupidine. 

Me ei tohi langeda rahvusliku identiteedi lõksu. “Rahvuslik 
identiteet” on vana natsionalismi kõige hilisem ilming. 
See on natsionalistliku ideoloogia viimane mask, mida on 
kasutatud multirahvuslike ja multikultuursete vaenlaste 
puhul: Euroopa ja Euroopa Liit esmajärjekorras. Pole tolligi 
kahtlust, et identiteet ei eksisteeri või et see pole tähtis. 
Vastupidi. See on iga isiku olemuse osa. Me ei vaidlusta 
seda, küll aga seda, kuidas teised teie identiteeti ära 
kasutada soovivad. Kuidas sellele tahetakse “rahvuslikku” 
silti külge kleepida. Teiste sõnadega, kuidas seda identiteeti 
tahetakse kujundada kitsa rahvusliku arusaama järgi 
ühiskonnast. Või mis veelgi hullem - seda identiteeti 
soovitakse kasutada ühiskonna kategoriseerimiseks ja 
sellega manipuleerimiseks, inimeste sildistamiseks. 
Kaasaegne natsionalistlik ideoloogia kõlab väga 
lihtsalt. Peamine vaenlane, süüdlane on modernne, 
globaliseerunud maailm. See on maailm, mis pöörleb 
välgukiirusel ja jätab inimesed nende endi saatuse hooleks, 
ilma mingi kindluse või turvatundeta. Õnneks on identiteet, 
s.o. teatud etnilisel, religioossel või keelelisel kogukonnal 

põhinev wthtekuuluvustunne. See annab inimestele 
tuletorni, ankru, tugipunkti, mis aitab neil ebakindlatel ja 
ebastabiilsetel aegadel ellu jääda. Natsionalistlik ideoloogia 
tugineb mõttele, et identiteet on jagatud ja kollektiivne 
nähtus, millel on sama mõju inimestele samast ühiskonnast. 
Ainus, mis teha jääb, on “avastada” see ühemõtteline 
identiteet, mida kõik, kes sellesse gruppi kuuluvad, jagavad. 

Reaalsus on teistsugune. Nii palju kui on inimesi on 
ka identiteete. Iga inimene on eriline. Veelgi enam, igaühe 
identiteet on mitmekülgne ja mitte niivõrd ühetaoline kui 
natsionalistid püüavad meid uskuma panna. On tohutu 
erinevus natsionalistide poolt pealemääritava ühetaolise 
identiteedi ja mitmekülgse identiteedi vahel, mis päris 
maailmas eksisteerib. Edinburghis olete te Glasgow'st, 
Manchesteris olete šotlane, Berliinis olete britt, Ameerikas 
olete eurooplane, Lagoses olete valge inimene. Teie 
mitmekülgne identiteet on teie rikkuse allikas. Ühene 
identiteet on vastupidiselt aga hullusärk. Soov liigitada 
inimene ühe kategooria alla on tema suhtes ebaõiglane. 
Taandada ta vastumeelseks mutriks masinavärgis, mille 
nimi on ühiskond. Inimene on palju enamat kui seda. 
Inimene ei päri ainult enda individuaalsust ja isikupära. 
Ta teeb ka valikuid. Ta on loov. Ta teeb otsuseid. Ta loob 
ise suure osa enda identiteedist ja isiksusest. Rõhutagem 
taaskord, et püüd ühe jagatud “rahvusliku” identiteedi 
poole on alus ühiskonna petlikule organiseerimisele, see 
on intellektuaalse piraatluse vorm. See jagab ühiskonna 
etnilisteks, rahvuslikeks, kultuurseteks või religioosseteks 

“konteineriteks” või “punkriteks”, kust keegi ei tohi ega 
saa põgeneda. See viib vältimatult vägivallani, mässudeni 
teie enda naabruskonnas, see viib kõikjal maailmas viha 
ja sõjani. See on “mõrvarlik identiteet” nagu Prantsuse- 
Liibanoni autor Amin Maalouf ütles. 20.sajand, mis oli 
kõige mõrvarlikum sajand eales, on nüüd läbi ning selle 
kõige traagiline tõestus. 

“Identiteet” tähendab, et inimesed omistavad 
spetsiifilisi omadusi teatud grupile, mis on tihti radikaalselt 
erinev teistest, millel on teistsugune identiteet. Erinevused 
eraldavad. Keegi, kes on “erinev”, on natsionalistliku 
mõtlemise järgi väikse sammu kaugusel vaenlaseks 
muutumisest. “Identiteet” viib ühtlasi konformistliku 
käitumiseni, kus indiviidi kriitiline mõtlemine on välja 
lülitatud. Inimene järgib pimesi traditsioone, isegi kui 
need diskrimineerivad teiste rasside või soo vastu. Viimaks 
mõistetakse vaevu hukka ükskõiksus, viha ja vägivald 
“teiste” vastu. Vastupidi, neid, kes elavad “teistega” 
nähakse kui nende identiteedi “reetureid”. Lõppude 
lõpuks, kui inimkond taandada iseendale, kehtivad üllad 
põhimõtted nagu seadus, sallivus või mitte-vägivaldsus 
ainult selles grupis. “Identiteet” ei lasknud Serbial 
sõjakurjategijaid välja anda. “Identiteet” pani sakslasi 
teatud natse kaitsma. Meie jaoks pole Euroopa tulevik 
absoluutselt seotud rahvuslike identiteetide tagaajamisega. 
Ning kindlasti ei seisne tulevik rahvuslike identiteetide 
kongressis. Rahvusriikide Euroopa on mineviku jäänuk. Ta 
ei ole teeviit tulevikku. 

Me peame nõudma endale “Euroopa passi”. Me peame täna 
julgema teha isegi veel suurema hüppe, hüppe täieliku 
Euroopa rahvuse suunas. Me ei saa enam aktsepteerida, et 
Euroopa riigid tahavad piirata iga kodanikku, alamat oma 
riigi piiresse jääma. Veelgi enam, iga ahistav õigusakt, mis 
täpselt seda teeb, tuleks keelustada või tagasi võtta. Miks 
ei ole võimalik inimestel ja peredel omada mitut erinevat 
rahvust? Miks on nii, et erinevast rahvusest vanematega 
lapsed on kohustatud endale rahvuse valima? Miks keelata 
või muuta võimatuks kaks või kolm erinevat rahvust? Kui 
poolakas abiellub Amsterdamis hollandlasega ja tema laps 
räägib laitmatult hollandi ja poola ning arvatavasti ka inglise 
keelt, miks kohustada teda Hollandi ja Poola rahvuse 
vahel valima? Kuidas see üldse kellessegi puutub? Taeva 
pärast, kes sellest võidab? Kas Hollandi ühiskond jääb selle 
tulemusel kuidagi puhtamaks? Kas see aitab poolakatele 
ülalhoida nende Poola identiteeti? Kui inimene sünnib 
Kanadas või Ameerika Ühendriikides, saavad nad läbi 
ajada kolme või nelja passiga. Miks mitte Euroopas? 
Loomulikult võib inimene piirduda ainult ühe 
rahvusega, tal peaks olema täielik õigus seda teha. Täpselt 
niisamuti nagu kahest erinevast rahvusest vanemaga laps 
peaks saama valida mõlemat kodakondsust. Aga kas pole 
mitte tagumine aeg Euroopa kodakondsuse ja Euroopa 
passi loomiseks? Kodanikel peaks olema õigus vahetada 
oma algupärane rahvuslik kodakondsus Euroopa oma 
vastu, või kui nad soovivad, hankida lisaks oma vanale 
kodakondsusele juurde Euroopa kodakondsus. 

Seega - viigem lõpule see, mida Euroopa pioneerid kunagi 
alustasid. Nende püüdlused olid meeletud. Nende visioon 
oli õnnistus. Napilt pool sajandit hiljem saavutatud 
tulemused on fenomenaalsed. Nad ühendasid seda, 
mida kunagi arvati olevat võimatu ühendada. Põlvkonna 
jagu poliitilisi juhte kutsusid esile selle, mis eelneva 1000 
aasta jooksul oli näinud võimatu. Kuid töö pole lõpule 
viidud. Täielikult integreeritud ja föderaalne Euroopa on 
ikka veel kaugel. On tõsi, et kuskil maailmas pole varem 
suveräänsed riigid niivõrd palju võimu rahvusteülesele 
institutsioonile loovutanud. Aina kasvanud lõimumine 
on aga viimased kümme aastat sisuliselt paigal seisnud. 
Ettepanekud üle kanda veelgi rohkem ressursse ja volitusi 
pühitakse pidevalt laualt ära. Ärgem peitkem pead liiva 
alla. Euroopa rahvusriigid ei soovi kõige vähimalgi määral 
võimu loovutada. Vastupidi, nad teevad kõike, mis asja 
pidurdaks. Nad judisevad föderaalse Euroopa mõtte 
peale. Nad saboteerivad igat uut sammu, mis Euroopa 
ühendamise suunas viib. Üle kõige kardavad nad võimu 
kaotada. Sealjuures mõtlemata sellele, et neil puudub 
igasugune tähendus homses maailmas. 

Nad ei mõista, et ainult föderaalne Euroopa on 
tulevikus oluline. Föderaalne Euroopa, eesotsas Ühenduse 
asutustega - Euroopa Komisjoni ja Euroopa Parlamendiga 
- võtab juhtrolli. Föderaalne Euroopa oma kodanike poolt 
rahastatud finantsressurssidega. Mitte Euroopa, mis peab 
kuidagi ellu jääma vähem kui ühe protsendiga Euroopa 
jõukusest, mis on kokku kogutud niigi ihnete rahvusriikide 

käest. Föderaalne Euroopa, millel on vahendeid ajada 
ehtsat poliitikat. Efektiivsem ja odavam mastaabisäästu 
tõttu, mitte liikmesriikides üksikute püüdluste tulemus. 
Mitte Liit, mis laguneb esimese kriisiga, mis teda tabab, 
nagu me praegu näha võime, vaid föderaalne Euroopa, 
mis visandab korraliku poliitilise, majandusliku, fiskaalse 
ja eelarve poliitika. Liit, mis teeb autonoomset sotsio- 
majanduslikku ja rahanduslikku poliitikat. Ja oma 
välispoliitika, mis tugineb Euroopa diplomaatilisele 
teenistusele ja autonoomsele Euroopa armeele. Oma 
energia ja tööstuspoliitika. Oma sisepoliitika, alustades 
ühtlustatud asüüli- ja migratsioonipoliitikast. Lõpuks, 
poliitiline liit, mis esindab Euroopa riike globaalselt 
tasandil. Sest mitte ükski individuaalne liikmesriik, ükskõik 
kui tugev, ei tähenda täna midagi. Ärge laske end lollitada. 
Maailmas, kus ameeriklased, venelased, hiinlased ja hindud 
määravad asju, saab ainult ühendatud Euroopa omada 
mingit mõjuvõimu. 


Ärge küsige, mida Euroopa saab teie jaoks teha, vaid mida 
teie saate Euroopa jaoks teha. Euroopa ühendamine ei ole 
ainult poliitikute ja pankurite töö tulemus, lugematud 
eurooplased on sõna ja teoga andnud Euroopa projekti 
oma panuse. Tihti olid need vähetuntud mehed ja naised, 
kes olid kõigest hoolimata äärmiselt pühendunud: 
kirjanikud, advokaadid, avalikud teenistujad, firmajuhid, 
majandusteadlased, teadlased, õpetajad, kultuuriinimesed, 
ajaloolased, ametiühingute esindajad. Igas vanuses ja 

erineva maailmavaatega teotahtelised mehed ja naised. 
Ideaalidega inimesed. Inimesed, kel on usk. Usk 
rohkemasse Euroopasse. Usk, mida nad saavad edasi anda 
oma erakonnale või valitud parlamendisaadikutele. 

Aitab riikidevahelisest võistlemisest ja 
sajanditevanusest rivaalitsemisest, mis parimal juhul tõi 
kaasa protektsionistlikke meetmeid, mis alati tuli tavalisel 
kodanikul endal kinni maksta. Aitab ka ülepaisutatud 
patriootilisest retoorikast. Aitab võltsidest natsionalistlikest 
veendumustest, mis on loonud kaks maailmasõda ja tosinaid 
teisi vägivaldseid konflikte. Aitab vastastikusest pimedast 
vihast. Aitab mõttetutest veresaunadest. Nüüdsest alates 
tegeleme üheskoos, eurooplaste ühendusena kõikide meie 
ees seisvate probleemidega. Me kaitseme oma kodanike 
jõukust. Me valvame rahu ja stabiilsust mujal maailmas. 
See on ülesanne, mida eelmised põlvkonnad oma valitud 
esindajatele andsid. Ning see on ülesanne, mis taaskord tuleb 
tänasele poliitilisele klassile anda. Üheskoos sõnumiga, et 
sel kontinendil puudub natsionalistlik tulevik. Et Euroopa 
tulevik on post-rahvuslik või tal puudub tulevik. 

Uued põlvkonnad peavad ikka ja jälle olema 
kriitilised ja vaoshoidmatud nende poliitiliste juhtide 
suhtes. Vähemalt sel moel nagu varasemad põlvkonnad on 
seda olnud. Need põlvkonnad, mis Euroopa lõid. Uued 
põlvkonnad peavad oma juhtidele “Euroopa õppetunni” 
andma, täpselt nagu enne neid tehti. Neil tuleb takistada 
oma juhtidel populismi kiusatustele järele anda. Need 
kiusatused on väga suured. Seal on sügavaid lõkse. Seda 

sellepärast, et poliitiku jaoks pole midagi lihtsamat, kui 
lasta end kanda populismi ja natsionalismi võltsil hoovusel. 
See on palju kergem, kui vastu võidelda. See on kergem kui 
avalikku arvamust veenda Euroopa-projekti vajalikkusest. 
Kahjuks peavad demokraatias poliitikud saama tagasi 
valitud. Nad peavad enda tegude eest vastust andma, 
oma käitumist, tulemusi, õnnestumisi ja läbikukkumisi 
põhjendama. Nad peavad saama uuesti ametisse valitud 
või kaduma tagasi massidesse. Me peame lõpuks haarama 
võimalusest lahti saada nendest, kes mugavuse pärast 
tahavad jätkata sogastes vetes kala püüdmist. Me peame 
kasutama oma võimu panna tüürima mehed ja naised, 
kel on jätkuvalt tugev usk Euroopaliku tulevikku siin 
kontinendil. Siinkohal ei tohi järeleandmisi teha. See on 
“või muidu” tüüpi olukord. Me kas läheme resoluutselt 
föderaalse Euroopa teed või muidu langeme tagasi oma 
rahvuslikku unustusse. 


Ärme karda seda, mis meid hirmutab, kartkem hirmu 
ennast. Teadmine vaigistab hirmu. See on hullem, kui me 
oleme teadmatuses. Siis võtab hirm võimust. Hirmude 
hirm. Selline hirm põhjustab ühiskonnas tavaliselt üldist 
rahutust ning muudab kõik närviliseks. See võib olla 
hirm tõsise loodusõnnetuse ees. Või sõja puhkemise ees. 
Või enneolematu terrorirünnaku ees. Või uue epideemia 
ees nagu juhtus 1980ndatel AIDSiga, kui algselt ainult 
homoseksuaalidega seostatud haigus vallandas ulatusliku 
homofoobia. Seda võib võrrelda Musta Surmaga, mis 

tappis 14.sajandil Euroopas paari aasta jooksul 30 miljonit 
inimest. See tähendas ühte surnut kolme Eurooplase kohta. 
Katk kadus alles 18.sajandi lõpuks ning alles 20.sajandi 
alguses suudeti selgeks teha selle põhjus: rottide teel leviv 
Kochi batsill, samal ajal kui batsillidest mitte midagi ei 
teatud. Siis tapeti kättemaksus tosinaid ja sadu “võlureid”, 
“juute”, “kerjuseid”, st. süütuid inimesi. Need ajad on 
muutunud. 

Tänapäeval on ebamäärast ebamugavust tekitavas 
moodsas maailmas hirmul uus nägu. See on globaliseerunud 
maailm, mis näib paljudele liiga kaootiline. See on maailm, 
kus on nähtavasti liiga vähe, millest kinni hoida. Maailm, 
mis on tasapisi saavutamas “looduslikke piire”. Piirid nagu 
planeedi maavarad, eeskätt fossiilkütused, on lõplikud ja 
ning neid leidub veel vähesel määral. Piirid nagu eelseisev 
kliimamuutus, mille oleme me ise oma eluviisi ja tööga 
põhjustanud ning millel on hävituslikud tagajärjed. Ja seda 
kõike koos räige ebaõiglusega, kuna kõige tõenäolisemalt 
peavad selle hinna tasuma need, kel on selle põhjustamises 
kõige vähem süüdi. 

Me peame arvesse võtma, et ainult Euroopa 
saab sellele ohule vastatu astuda. Et ainult Euroopa võib 
peletada hirmu ja rahutuse, mis sellega kaasneb. Lõppude 
lõpuks on ainult Euroopa käsutuses tohutud ressursid, mis 
lubaksid meil muuta meie praeguse ühiskonna homseks, 
jätkusuutlikuks ühiskonnaks. Sama kehtib teadusuuringute 
ja selleks vajaminevate uuringute osas. Ainult Euroopa 
saab vajadusel kannustada teiste kontinentide valitsejaid 

samasugust valikut langetama. Ainult Euroopa saab 
piisavalt kaalu ja mõju lisada sellesse vaidlusesse. 


Me peaksime olema uhked, et oleme eurooplased. 
Eurooplaseks olemine on teie perekonnanimi. Täpselt nagu 
rahvus on teie eesnimi. Rahvus on see, mis meid eraldab. 
Euroopa aga on see, mis meid ühendab. Kõik me - meie 
vanemad, lapsed, esiisad ja lugematud põlvkonnad - oleme 
tänapäeva Euroopasse panustanud. Mitmed keeled ja 
kultuurid, riigid ja rahvad, kuningad ja keisrid, monarhiad 
ja vabariigid, religioonid ja filosoofiad, leiutajad ja avastajad, 
teadlased ja kunstnikud. Sest üks, mida Euroopa kindlasti 
ei ole, on läikima löödud monoliit. Ning see pole seda 
kunagi olnud. Euroopa on alati olnud mitmekülgne ja mitte 
ühetaoline. See on olnud rohkem idee kui kontinent. Idee 
koos keldi, germaani ja romaani juurtega. Maailm kreeka, 
romaani ja slaavi pühakute ja kangelastega. Ajendatud 
judaismi, kristluse, islami ja ateistlikust inspiratsioonist. 
Eurooplane pole kunagi suutnud taluda pealesunnitud 
ühetaolisust. Ning Euroopa ei suuda kindlasti taluda talle 
hullusärgina pealesurutud distsipliini. 

Euroopa on ja jääb värvikaks mesilastaruks. 
Temast ei saa superriiki. See mesipuu peab olema aluseks 
ühendatud ja föderaalsele Euroopale. Ühendatud selleks, 
et seista hea mitmevärvilise Euroopa identiteedi eest. Mitte 
selleks, et see identiteet kuhugi purki hoiule panna. Kuidas 
eurooplasi ära tunda? Mitte niivõrd nende nahavärvi, 
rahvuse või keele alusel, kuivõrd nende mõtteviisi ja 

käitumise järgi. Kuidas nad teisi inimesi ja asju näevad. 
Nende eluviisi järgi, mida maailmas harva kohtab. Isegi 
mitte Ameerika Ühendriikides, kus paljud Euroopa 
immigrandid said ameeriklasteks. 

Eurooplane tunneb kirge oma kodulinna suhtes, 
tal on tugev side oma regiooniga ja ta armastab oma riiki 
ilma, et see takistaks tal olla veendunud ja tugevate juurtega 
eurooplane. “Postrahvuslik” Euroopa identiteet pole seega 
miskit muud kui laiendus meie kõigi niigi mitmekihilistele 
isiksustele. Kõik need kihid, kõik need erinevad identiteedid 
ja iseloomud saavad kerge vaeva kuuluda ühele indiviidile 
ilma, et need läheks omavahel vastuollu. 


Paneme Euroopa féderalistid tüüri. Need oleksid 
poliitikud, kes esindavad ainult Euroopa huve. Meil on 
küllalt rahvuslikke ja kohalikke parlamente, kuhu valida 
esindajaid, kes kaitsevad rahvuslikke ja kohalikke huve. 
Euroopa Parlament peab keskenduma Euroopa huvile, 
mitte Liikmesriikide huvidele. Meie peame valijatena 
seisma hea selle eest, et Euroopa asja ajavad poliitikud 
saaksid valitud. Euroopal pole vaja takistajaid, kes tahavad 
ainult Euroopat hävitada. Need on poliitikud, kes istuvad 
parlamendisaalis ja muudkui lehvitavad protestiks oma 
riigi lippe, kuigi samas ei valmista neile raskust eurosaadiku 
palka vastu võtta. Veelgi enam, Euroopa pole vaja “pätte”, 
kes kasutavad oma mandaati jätmaks muljet, et neil on 
väga palju käsil. Või kes saavad parlamendist heldet palka, 
et ainult kitsalt rahvuslikke huve kaitsta. Selle asemel, et 


59 


EUROOPA MANIFEST 


teha oma tööd komisjonides või käia Euroopa Parlamendi 
täiskogudel teevad nad kõik, et neid saaks valida tagasi 
rahvuslikul, regionaalsel või kohalikul tasandil. Meil tuleb 
seega oma saadikuid hoolega jälgida. Me peame kontrollima, 
kas nad täidavad oma lubadusi. Neid tuleb survestada, et 
tõelise eurooplase moodi mõtleks ja käituks. Seda tehes 
tagame me valijatena, et meie hääl oleks kuuldav. Mis kõige 
tähtsam, saadikuid ei tohi jätta järelevalveta mitte ainsatki 
päeva. Sest me ei tohi unustada, et õnneks või kahjuks on 
meil samuti vastutus Euroopa asja ajada. 

Euroopa jaoks on aeg otsa saamas. Me ei saa 
aega raisata, kui me tahame, et Euroopa-projekt püsima 
jääks. Euroopa demokraatia peab koheselt kiirema käigu 
peale üle minema. Parlament peab paika panema raja ja 
juhatama teed, mida ta hetkel vaevu teeb. Ta peab olema 
valmis liikmesriikidega mõõgad ristama. Mitte ühelegi 
parlamendile mitte üheski riigis pole kunagi võimu lihtsalt 
kätte antud. Seda pole kordagi juhtunud. Parlament kui 
selline peab võimu võtma. Ärgem olgem naiivsed. Vanad 
Euroopa riigid ei anna niisama võimu ära. Nad ei loovuta 
võimu niisama spontaanselt rahvusteülesele või föderaalsele 
Euroopale. Selle eest tuleb võidelda. See vajab vastuhakku. 
Loomulikult mitte relvadega. Kuid argumentide, vägivallatu 
tegutsemise ja mis peamine hääletamisega. 

2014.a valimiste Euroopa-meelsete tugev võit peab 
tagama selge volitusega assamblee loomist. Eesmärgiga luua 
tõeliselt föderaalne Euroopa. Föderaalne Euroopa, mis pole 
enam Liikmesriikide ühehäälsuse nõudest halvatud, vaid 


60 


Rahvuslusejärgse Euroopa moodustamise manifest 


Euroopa, mille ees istub tõeline Euroopa Valitsus, praeguse 
Euroopa Komisjoni järglane. Euroopa, mida ei juhi lihtsalt 
Liikmesriikide kaasosaline, vaid veendunud föderalist, kes 
toob värskust Komisjoni seadusalgatusõigusesse. Mille 
ees on juht, kelle on valinud rahvas või vähemalt Euroopa 
Parlament. Euroopa, mis allub Parlamendi legitiimsusele 
ja demokraatlikule kontrollile, mis omakorda peab vastust 
andma ainult Euroopa kodanike ees. Selle kõrval oleks ka 
Euroopa Senat, mis koosneks Liikmesriikide esindajatest. 
Euroopa, kellele kodanikud maksaksid otseselt osa enda 
maksudest, mis lõpetaks praeguse segase rahastusskeemi, 
nn rahvuslikud sissemaksed, mis laseb Liikmesriikidel 
Euroopat halvavas haardes hoida. Euroopa ähmane 
rahastus, mille udus on võimatu aru saada, kui palju raha 
tegelikult millegi peale kulub, on Liikmesriikide huvides. 
Euroopa inimestel pole mitte midagi kaotada. Nemad 
saavad suuremast läbipaistvusest ainult võita. 

Pärast 2014.a Euroopa valimisi tuleb seega kokku 
kutsuda Konvent, milles on esindatud delegaadid kõikidest 
Euroopa ühiskonna sektoritest. Sel Konvendil peaks olema 
ainult üks eesmärk: Euroopa Föderaalse Liidu loomine. 
Võrrelgem seda 1787.a Philadelphia Konvendiga Ameerika 
Ühendriikides, mis muutis senise lahtise konföderatsiooni 
tänapäevaseks ühtseks tugevaks riigiks. 


Nüüd või mitte kunagi. Euroopa ühendamine pole 
lõppkokkuvõttes ainult Euroopa asi. See on ka globaalne 


väljakutse. Ükski teine kontinent siin planeedil pole näinud 

või kogenud sarnast ühendamist. Mitte kunagi pole kuskil 
maailmas rahvusriigid loonud võrreldavat riikideülest või 
föderaalset institutsiooni. Seniks on Euroopa seega meie 
ainus vahend, mille kaudu loodavasse riikideülesesse 
või post-rahvuslikku maailma liikuda. Maailm, mis 
koosneks kontinentidest ja alamkontinentidest, selmet 
rahvusriikidest. Maailm, mis tahab edasi tulevikku liikuda 
ilma, et minevik teda liialt kammitseks. Maailm, mis soovib 
liituda ja mitte laiali pudeneda väiksemateks üksusteks. 
Lühidalt, see oleks 21.sajandi ja mitte 19.sajandi maailm. 
Euroopa peab määrama 21.sajandi kulgu üheskoos 
Ameerika, Hiina või Indiaga. 

Euroopa peab andma ka tänasele majanduslikule ja 
rahanduslikule globaliseerumisele sotsiaalse, ökoloogilise 
ja poliitilise näo. Euroopa peab lõpule viima selle, mida 
ta juba maailmatasemel alustanud on: globaliseerumise 
enda. Sellegipoolest ei saa kõik see juhtuda ühe asjata. 
Euroopa peab oma rahvuslikud deemonid nüüd ja igavesti 
maha raputama. Euroopa peab oma naba jõllitavaist 
rahvusriikidest jäädavalt edasi liikuma. On tarvis tõelist 
revolutsiooni. Euroopa Föderaalne Liit tuleb ellu kutsuda. 
Selline Föderaalne Liit, mis laseks Euroopal saabuvas 
rahvuslusejärgses maailmas võimalikult kiiresti oma koha 
sisse võtta. Riigipead ja valitsused, kes ei soovi seda, on arad, 
laisad ja lühinägelikud. Raputagem nad nende loidusest 
üles. Näidakem nende võimetust neile peeglist. Ärgem 
jätkem neid rahule mitte ühekski päevaks. Liikugem koos 
teistsuguse Euroopa suunas, tuleviku Euroopa suunas. 

